Επισκευή εξωτερικών τοίχων κτιρίου στην Γλυφάδα - elsicon\nΤο κτίριο στην Γλυφάδα είναι άλλη μια περίπτωση πολυκατοικίας που δεν έχει συντηρηθεί ποτέ.\nΗ πολυκατοικία έχει κατασκευαστεί αρκετές δεκαετίες πριν και λογικό είναι να είχε προβλήματα στις εξωτερικές όψεις. Τα μπαλκόνια είναι κατασκευασμένα από εμφανές σκυρόδεμα και οι τοίχοι του από χοντρό πεταχτό σοβά .\nΤα εμφανή μπαλκόνια ήταν σε κακό χάλι , λόγω της ανύπαρκτης συντήρησης είχαν ξεκολλήσει κομμάτια μπετόν . Τα σίδερα σε πολλά σημεία είχαν διαβρωθεί και έπρεπε να επισκευαστούν άμεσα.\nΤο κτίριο επισκευάστηκε εξ’ολοκλήρου εξωτερικά σε όλες τις όψεις με την χρήση σκαλωσιών . Για την εκτέλεση των εργασιών επισκευής των εξωτερικών τοίχων εκδόθηκε άδεια μικρής κλίμακας. Η άδεια είναι απαραίτητη σε τέτοιου είδους εργασίες για να υπάρχουν οι απαραίτητες προδιαγραφές σωστής εκτέλεσης του έργου . Πλέον όταν μιλάμε για εξωτερικές εργασίες οι σκαλωσιές θα πρέπει να τηρούν συγκεκριμένους κανόνες ασφαλείας .\nΤα υλικά που χρησιμοποιήθηκαν στο συγκεκριμένο έργο ήταν για την επισκευή σκυροδέματος έτοιμα προς χρήση . Δεν πρέπει να εφαρμόζονται υλικά στην επισκευή μπετόν που δεν είναι έτοιμα προς χρήση . Διάφορα πρόσμικτα που προστίθενται στα υλικά πριν την εφαρμογή τους δεν είναι σίγουρο ότι θα φέρουν τα σωστά αποτελέσματα .\nΑν θέλετε να επισκευάσετε σωστά και με ασφάλεια το κτίριο σας επικοινωνήστε μαζί μας για να έχετε το καλύτερο αποτέλεσμα.


Δευτέρα 9 Νοεμβρίου 2020 15:19\nΤοπικές βροχές αναμένονται στα νότια και ανατολικά της χώρας αύριο, ενώ η θερμοκρασία δεν θα παρουσιάσει αξιόλογη μεταβολή. Πιο αναλυτικά, σύμφωνα με την πρόγνωση του meteo.gr, αραιές νεφώσεις που κατά διαστήματα θα είναι πυκνότερες και θα σημειωθούν τοπικές βροχές αναμένονται στην Ανατολική Θεσσαλία, Στερεά Ελλάδα και Πελοπόννησο, στις Σποράδες, στην Εύβοια, στις Κυκλάδες, στα Νότια Δωδεκάνησα και κυρίως στην Κρήτη. Πιθανότητα καταιγίδων υπάρχει από το μεσημέρι στην Κρήτη και στα Νότια Δωδεκάνησα. Στην υπόλοιπη χώρα αναμένεται ηλιοφάνεια. Η ορατότητα έως το πρωί θα είναι τοπικά περιορισμένη.\nΟι άνεμοι στο Αιγαίο θα πνέουν από βόρειες διευθύνσεις 4 έως 6 και τοπικά έως 7 μποφόρ. Εξαίρεση αποτελεί η περιοχή Ρόδου-Καρπάθου όπου οι άνεμοι από το μεσημέρι θα γίνουν ανατολικοί 3 έως 5 μποφόρ. Στο Ιόνιο οι άνεμοι από ανατολικές διευθύνσεις 2 έως 4 και τοπικά έως 5 μποφόρ, όμως το μεσημέρι και απόγευμα θα γίνουν πρόσκαιρα βορειοδυτικοί ίδιας έντασης. Αναλυτικά η πρόγνωση του καιρού από την ΕΜΥ:


Asia Express - Spoiler: Ποιο ζευγάρι κέρδισε στην 1η δοκιμασία; Ποιο ζευγάρι αποχώρησε;\n21 Μαΐου 2022 - 03:26\nΟι νικητές στην πρώτη δοκιμασία αποχώρησαν, γιατί δεν άντεχαν την ταλαιπωρία.\nΤα γυρίσματα του νέου παιχνιδιού του Asia Express έχουν ξεκινήσει. Ήδη οι συμμετέχοντες του νέου παιχνιδιού του STAR έχουν ξεκινήσει οι δοκιμασίες για τα ζευγάρια του ριάλιτι.\n9 ζευγάρια από αγαπημένους celebrities και ένα τεράστιο challenge. Ξεκίνησαν για να διασχίσουν 4 χώρες της Ασίας! Βιετνάμ, Λάος, Καμπότζη και Ταϊλάνδη, on the road, με ελάχιστα χρήματα, τεράστια θέληση και απέραντη ευρηματικότητα!\nΝικητές στην πρώτη δοκιμασία σύμφωνα με τις διαρροές ήταν ο Μαυρίκιος Μαυρικίου και η αρραβωνιαστικιά του, Ιλάειρα Ζήση.\nΑλλά το ωραίο είναι στην συνέχεια. όπως βγαίνει από βίντεο ντοκουμέντο οι νικητές στην πρώτη δοκιμασία αποχώρησαν, γιατί δεν άντεχαν την ταλαιπωρία.\nΈσκασε βίντεο από τηλεθεατή, στο οποίο φαίνεται ο Μαυρίκιος Μαυρικίου και η αρραβωνιαστικιά του, Ιλάειρα Ζήση, σε καφετέρια κοντά στο αεροδρόμιο, την ίδια στιγμή που κανονικά θα έπρεπε να ήταν στην Καμπότζη και να συμμετέχουν στο παιχνίδι.\nTAGS: Asia ExpressStarδιαβατήριοΚαμπότζηΜΠΑΝΓΚ ΓΚΟΝΚΧΡΙΣΤΙΝΑ ΠΑΠΠΑ


Ο ΖΗΤΙΑΝΟΣ » Διαδικτυακή τάξη\nΠαράλληλα κείμενα-κείμενα για συζήτηση και προεκτάσεις σχετικά με την παιδική εκμετάλλευση\nΆρθρο από Βήμα\nΗμέρα της Ερυθράς Χειρός: Ενα χέρι βοηθείας για τα παιδιά-στρατιώτες\nΗ Παγκόσμια Ημέρα της Ερυθράς Χειρός (από το κόκκινο χέρι που είναι βουτηγμένο στο αίμα, αλλά και από το κόκκινο χρώμα του «απαγορεύεται») έχει καθιερωθεί εδώ και 11 χρόνια ύστερα από πρωτοβουλία οργανώσεων για τα ανθρώπινα δικαιώματα. Στόχος είναι να υπενθυμίσει και να καταγγείλει την ύπαρξη ενός θλιβερού και επικίνδυνου φαινομένου που στερεί σε πολλά αγόρια την παιδική τους ηλικία: το φαινόμενο των ανήλικων στρατιωτών.\nΣουδάν, Τανζανία, Τσαντ: όπως γράφει η ελληνόφωνη υπηρεσία της Deutsche Welle, αυτές είναι λίγες από τις χώρες όπου τα παιδιά «επιστρατεύονται» και παίρνουν μέρος σε εμφυλίους πολέμους παρά τη θέλησή τους. Το τελευταίο διάστημα το Μάλι είναι η χώρα που βρίσκεται στο προσκήνιο εξαιτίας του πολέμου που μαίνεται εκεί.\nΗ οργάνωση για τα ανθρώπινα δικαιώματα Human Rights Watch εικάζει πως πολλά παιδιά εξαναγκάζονται να παίρνουν μέρος στις εμφύλιες συρράξεις. Ανεπιβεβαίωτες εκτιμήσεις κάνουν λόγο για περίπου 100.000 παιδιά μόνο στην Αφρική, τα οποία είτε συμμετέχουν άμεσα, είτε «συνδράμουν» με κάθε τρόπο ( ως μεταφορείς, αγγελιοφόροι, ανθρώπινες ασπίδες κλπ) στις ένοπλες συγκρούσεις.\n«Πολλά παιδιά δίνονται έναντι χρημάτων στους ισλαμιστές από άλλα μεγαλύτερα μέλη της οικογένειας. Οι ισλαμιστές έχουν περιορίσει τη στρατολόγηση των παιδιών σε ορισμένα χωριά. Εκεί όπου υπερισχύουν οι πιο συντηρητικές μουσουλμανικές δυνάμεις» λέει η Κορίν Ντούφκαμ η οποία διευθύνει το τμήμα της Human Rights Watch για τη Δυτική Αφρική.\nΤα ψυχολογικά προβλήματα δεν είναι τα μόνα. «Σε πολλές περιπτώσεις τα παιδιά χρησιμοποιούνται συνειδητά ως ασπίδα», καταγγέλλει η Ντούφκαμ. Ακόμα όμως και αν κάποια από τα παιδιά καταφέρουν να ξεφύγουν από τα χέρια των ένοπλων ισλαμιστών, όσα έζησαν ως ανήλικοι στρατιώτες θα τα σημαδεύουν σε ολόκληρη τη ζωή τους. Τα ψυχολογικά τραύματα δεν είναι δυστυχώς τα μόνα σημάδια που αφήνει πίσω της μια τέτοια στρατολόγηση των παιδιών. Πολλές φορές για χρόνια ολόκληρα τα παιδιά χάνουν το σχολείο τους ή δεν καταφέρνουν να συνεχίσουν μεγαλώνοντας σε κάποιο πρόγραμμα επαγγελματικής εκπαίδευσης.\nΕνα δίκτυο υποστήριξης για τα παιδιά-στρατιώτες\nΟ Ερίκ Μονγκό Μαλόλο, έζησε από κοντά όλα αυτά στο Κονγκό. Η εμπειρία αυτή στάθηκε η αφορμή να ιδρύσει τη μη κυβερνητική οργάνωση «Afya». Στόχος είναι να φροντίζουν τα παιδιά-στρατιώτες που γυρίζουν από τον πόλεμο. «Η οργάνωσή μας έγινε αρχικά δεκτή από αρκετούς ντόπιους σαν να επιβραβεύαμε τους κακούς. Επρεπε να κάνουμε πολλή δουλειά εδώ με την τοπική κοινωνία, ώστε τα παιδιά αυτά να γίνουν και πάλι αποδεκτά, να βοηθηθούν και να επανενταχθούν ομαλά» τονίζει.\nΑπό τότε που ξεκίνησε το πρόγραμμα, πριν από τρία χρόνια, η οργάνωση του Μαλόλο έχει καταφέρει να περιθάλψει μέχρι σήμερα 520 παιδιά. Η οργάνωσή του ανήκει στο δίκτυο «Δίκαιο και Ειρήνη» και στηρίζεται οικονομικά από το Διεθνές Ποινικό Δικαστήριο. Το συγκεκριμένο δίκτυο δημιουργήθηκε το 2002 και διαθέτει περίπου 1,2 εκατομμύρια ευρώ για τη στήριξη των παιδιών-θυμάτων πολέμου.\nΠέρυσι τον Αύγουστο το Διεθνές Ποινικό Δικαστήριο για πρώτη φορά επιδίκασε αποζημίωση που αφορά σε παιδιά-στρατιώτες ως θύματα πολέμου στο Κονγκό. Το ταμείο του Διεθνούς Ποινικού Δικαστηρίου δεν μπορεί να βοηθήσει όλα τα παιδιά. Εκτός όμως από την οικονομική υποστήριξη υπάρχει και ένα συμβολισμός σε ηθικό επίπεδο. Σε κάθε περίπτωση απομένουν πολλά να γίνουν ώστε αυτά τα παιδιά να προστατευθούν πραγματικά.\nΠηγή: Εφημερίδα Βήμα


Οι 10 καλύτερες προσφορές για ξενοδοχεία - Ύψος\nΎψος: Πακέτα διακοπών\nΟι καλύτερες προσφορές ξενοδοχείων - Ύψος, Κέρκυρα\nΎψος - Προσφορές ξενοδοχείων\nΠαροχές Εστιατόριο Δεκτά κατοικίδια Μεταφορά από/προς αεροδρόμιο Ίντερνετ Αίθουσες συσκέψεων Κλιματισμός Δωρεάν WiFi Περιλαμβάνεται πρωινό Παραλιακό Πισίνα Μικρή κουζίνα Πρόσβαση-αναπηρικό καρότσι Μπαρ/Lounge Σουίτες Υπηρεσία δωματίου Δωρεάν στάθμευσηΌλα\nΞενοδοχεία κοντά σε: Ύψος (30)\n0,9 χλμ. από Ύψος\n1,0 χλμ. από Ύψος\n1,1 χλμ. από Ύψος\n1,3 χλμ. από Ύψος\n1,4 χλμ. από Ύψος\n1,5 χλμ. από Ύψος\n1,8 χλμ. από Ύψος\n1,9 χλμ. από Ύψος\n2,9 χλμ. από Ύψος\n3,0 χλμ. από Ύψος\n3,1 χλμ. από Ύψος\n3,6 χλμ. από Ύψος\n3,7 χλμ. από Ύψος\n4,5 χλμ. από Ύψος\n7,4 χλμ. από Ύψος\n4,3 χλμ. από Ύψος\n5,5 χλμ. από Ύψος\nAqualand Resort(Άγιος Ιωάννης)\n5,9 χλμ. από Ύψος\nHotel Kaiser Bridge & Restaurant(Μπενίτσες)\n6,3 χλμ. από Ύψος\n6,8 χλμ. από Ύψος\n6,9 χλμ. από Ύψος\n7,1 χλμ. από Ύψος\n7,2 χλμ. από Ύψος\nCosta Blu Hotel & Suites(Μπενίτσες)\nLe Mirage Hotel(Μπενίτσες)\n7,9 χλμ. από Ύψος\n8,1 χλμ. από Ύψος


Ρουβίκωνας: Εισβολή στα γραφεία της Oxfam - Παρέμβαση στο δημαρχείο Τήνου - Ειδήσεις - νέα - Το Βήμα Online\nΡουβίκωνας: Εισβολή στα γραφεία της Oxfam – Παρέμβαση στο δημαρχείο Τήνου\nΖημιές στα γραφεία της ΜΚΟ Oxfam που βρίσκονται στην οδό Πατησίων 81 στον 2ο όροφο προκάλεσαν στις 10.30 το πρωί της Πέμπτης 10 μέλη του Ρουβίκωνα που είχαν καλυμμένα τα πρόσωπα τους.\n10 Μαΐου 2018, 11:32 Ενημερώθηκε: 10 Μαΐου 2018, 20:22\nΖημιές στα γραφεία της Μη Κυβερνητικής Οργάνωσης (Μ.Κ.Ο.) Oxfam που βρίσκονται στην οδό Πατησίων 81 στον 2ο όροφο προκάλεσαν στις 10.30 το πρωί της Πέμπτης 10 μέλη του Ρουβίκωνα που είχαν καλυμμένα τα πρόσωπα τους.\nΌπως αναφέρεται στην ανακοίνωση του Ρουβίκωνα: «Η Οxfam αποτελεί μία από τις μεγαλύτερες Μ.Κ.Ο του Ηνωμένου Βασιλείου. Είναι συνεργαζόμενη της Unicef και έργο της είναι να παρέχει σίτιση, τροφή και ιατροφαρμακευτική περίθαλψη στα παιδιά των χωρών του Τρίτου Κόσμου. Τουλάχιστον, έτσι διατείνεται η ίδια. Τον τελευταίο καιρό η παγκόσμια κοινή γνώμη έχει συγκλονιστεί από ένα σκάνδαλο παιδεραστίας στο οποίο εμπλέκονται δεκάδες μέλη της Οxfam».\nΣτη συνέχεια τα μέλη του Ρουβίκωνα αποχώρησαν από το σημείο.\nΠαρέμβαση Ρουβίκωνα και στο δημαρχείο Τήνου\nΣτην Τήνο και πιο συγκεκριμένα στο δημαρχείο του νησιού έκαναν παρέμβαση τα μέλη του Ρουβίκωνα σε ένδειξη διαμαρτυρίας για τον θάνατο δυο εργατών στον τομέα καθαριότητας μετά την πτώση απορριμματοφόρου σε γκρεμό.\nΣε ανακοίνωση τους κατηγορούν τον δήμαρχο Τήνου και καταλήγουν λέγοντας «για εμάς δεν είναι καθόλου δύσκολο να πάρουμε ένα πλοίο και να ξανάπαμε στην Τήνο. Αυτό το οποίο θέλουμε είναι να μην χρειαστεί ποτέ να ξαναπάμε στην Τήνο. Βέβαια, αν ο Σιώτος ( ο οποίος είναι και υποψήφιος διδάκτωρ εργασιακών δικαιωμάτων στο Δημοκρίτειο Πανεπιστήμιο Θράκης ) έχει την ελάχιστη ευφυία, τότε θα το θέλει πολύ περισσότερο από εμάς.»\nΗ ΕΛΑΣ προχώρησε σε οκτώ συλλήψεις μελών του Ρουβίκωνσ την ώρα που πήγαιναν προς το λιμάνι για να πάρουν το πλοίο της επιστροφής.\nΕύσημα Κ. Μητσοτάκη\nΤα εύσημα στο δήμαρχο της Τήνου και στους αστυνομικούς του νησιού, για τη στάση τους απέναντι σε μέλη του Ρουβίκωνα, έδωσε με ένα tweet ο Κυριάκος Μητσοτάκης\n«Συγχαρητήρια στο Δήμαρχο Γ. Σιώτο και στους αστυνομικούς της Τήνου. Οι «ακτιβιστές» του Ρουβίκωνα θα δικαστούν στη Σύρο μετά από μήνυση του Δημάρχου για την εισβολή τους στο Δημαρχείο του. Κε Βούτση, κ. υπουργοί του ΣΥΡΙΖΑ είδατε πόσο εύκολο είναι, όταν υπάρχει πολιτική βούληση;», έγραψε στο λογαριασμό του στο twitter ο πρόεδρος της ΝΔ


FRESH - InKefalonia - Results from #10704\nΠαρασκευή, 13 Απριλίου 2012 12:47\nΟ συντάκτης, του τουρκικού Eurosport.com, Ντάκχαν έγραψε ένα συγκλονιστικό κείμενο για την ΑΕΚ, με αφορμή τα γενέθλιά της, και ό,τι αυτή πρεσβεύει για τον ίδιο Έχουν γραφτεί εκατομμύρια λέξεις για εκείνη. Και θα γραφτούν ακόμα κι άλλες... Όμως, νομίζουμε, πως το άρθρο - αφιέρωση που έγραψε ένας Τούρκος δημοσιογράφος, εν ονόματι Ντάκχαν, συντάκτης της Τούρκικης έκδοσης του Eurosport.com, για την ΑΕΚ έτσι όπως την έχει ζήσει μέσα από τα δικά του μάτια, είναι κάτι το συγκλονιστικό. Και τούτο διότι αυτό το κομμάτι, που ακολουθεί, θα το διαβάσουν χιλιάδες Τούρκοι... «Μερικές φορές ρωτούν «γιατί ΑΕΚ;». Η απάντηση είναι η απλή πραγματικότητα! Κωσνταντινούπολη: αν βρείτε τον εαυτό σας να κλαίει για την εξαφανισμένη, μία ημέρα, πατρίδα, για τη νοσταλγία αυτής, η πατρίδα γίνεται η ΑΕΚ... Δεν επιλέγουν την ΑΕΚ. Η ΑΕΚ θα τους επιλέξει... Το θέμα ΑΕΚ είναι πόθος. Έχει μείνει πίσω από την μικρή παιδική ηλικία. Για πολλούς ανθρώπους, η ΑΕΚ, είναι το θέμα να γνωρίζουν ότι υπάρχει για να μπορούν να επιβιώσουν... Η ΑΕΚ βγαίνει μέσα από από τον Θεοδωράκη. Μία σύνθεση του Μπαχ γραμμένη στην ελληνική γλώσσα και σε ορισμένες περιοχές, σε ορισμένα σημεία, γραμμένη στην τούρκικη, αρμένικη και λατινική γλώσσα. Κεραμεικός, Γκάζι, ο μετανάστης θείος μου μού έδωσε στη ζωή μου την ΑΕΚ. Ο Αχμέτ να φτιάχνει φαγητό στο σπίτι και μαζί και η θεία Καίτη. Η μυρωδιά των μπαχαρικών... Αθήνα - Κωνσταντινούπολη. Καζαντζίδης Στέλιος, Λεφτέρ... ΑΕΚ οι χαμένες πατρίδες. Τρία γράμματα, μία λέξη, η ΑΕΚ, όπως η αγάπη. Όπως γράφτηκε, διαβάζεται. ΑΕΚ: ένα θλιβερό «αντίο» και μία αναγκαστική εξορία, η λαχτάρα για ένα ευτυχισμένο παρελθόν και μέλλον. ΑΕΚ είναι η λαχτάρα σε μαύρο και κίτρινο χρώμα. ΑΕΚ χαρούμενα γενέθλια». Το κείμενο από καρδιάς του Τούρκου δημοσιογράφου κλείνει με μία φράση γραμμένη στα ελληνικά: «Χρόνια πολλά ΑΕΚΑΡΑ ΜΟΥ»! Πηγή: aek365.gr\nΠαρασκευή, 13 Απριλίου 2012 12:09\nΗ «Ένωση» συμπληρώνει 88 χρόνια ζωής Όχι επειδή τίθεται θέμα (πλέον) αν θα επιβιώσει. Όσοι έχουν γεννηθεί μέσα στις δυσκολίες, άλλωστε, έχουν μάθει να μην τις φοβούνται. Ούτε επειδή είναι ιδέα -και όπως είπε και ο Πατριάρχης «αι ιδέαι δεν αποθνήσκουν». Αλλά επειδή, σαν πραγματικά γοητευτική «Κυρία», η μεγαλύτερη του ελληνικού αθλητισμού -ακόμα και τη μέρα που συμπληρώνει 88 χρόνια ζωής- διατηρεί χιλιάδες «καψούρηδες» πίσω της! Χρόνια πολλά, ΑΕΚ... Η σημερινή κατάσταση στην ΑΕΚ κάνει, λέει, τα γενέθλια θλιμμένα. Κάνει τα χαμόγελα δύσκολα. Αλήθεια, όμως, ποια δύσκολα μπορούν να τρομάξουν πραγματικά ομάδα, που το dna της... σκαρώθηκε σε ένα πατάρι καταστήματος αθλητικών ειδών στην Ομόνοια (εκείνο των αδελφών Ιωνά και Κωνσταντίνου Δημόπουλου). Που γεννήθηκε από μεράκι ανθρώπων διωγμένων -και από ανάγκη να θυμίζει μια πατρίδα που χάθηκε από το χάρτη, αλλά ποτέ από το μυαλό αυτών που αναγκάστηκαν να την εγκαταλείψουν. Που η έδρα της -από δεντροφυτεμένη έκταση για να αθλούνται οι πρόσφυγες- μετατράπηκε με δική τους προσωπική εργασία σε γήπεδο. Και πού -από γήπεδο (και μάλιστα από τα πιο ζεστά στην Ελλάδα) μετατράπηκε με δική της... αυτοκτονία, σε μπάζα (το 2003). Κι αν οι τίτλοι (αλήθεια είναι ότι) πια της λείπουν, αλήθεια είναι επίσης ότι ποτέ δεν ήταν ο κύριος λόγος για να την... καψουρευτούν οι φίλοι της. Διότι, η ΑΕΚ, όντως, πάντα ήταν «φτωχότερη» σε διακρίσεις από άλλους μεγάλους αντιπάλους. Ακόμα κι εκείνοι, όμως, παραδέχονται ότι ήταν «πλουσιότερη» από... ΟΛΩΝ των ειδών τα συναισθήματα: Λατρεία για πρόσωπα που της άλλαξαν τη μοίρα (όπως ο Λουκάς Μπάρλος). Μίσος για πρόσωπα (όπως... ονόματα μη λέμε) που τη θυσίασαν στα προσωπικά τους συμφέροντα. Λατρεία και μίσος... μαζί για πρόσωπα που -άθελά τους ή όχι- τη δίχασαν (από τον Ντούσαν Μπάγεβιτς μέχρι τον Ντέμη Νικολαΐδη). Και αγωνία... Αγωνία για το αν ο Μανωλάς θα προλάβει πάνω στη γραμμή την κεφαλιά του Ντέταρι και ο Καραγκιοζόπουλος θα τερματίσει μετά τα «πέτρινα χρόνια». Αγωνία για το αν οι διαδηλώσεις του 2004 θα τη σώσουν από την οικονομική καταστροφή. Αγωνία για το αν η «βασίλισσα» του μπάσκετ -που έφερε την πρώτη ευρωπαϊκή κούπα στην Ελλάδα- θα μείνει στην κατηγορία... Αλλά και τόσες χαρές... Από το πρώτο Κύπελλο του 1931 μέχρι το τελευταίο (επί Φερνάντο Σάντος). Από το πρώτο ντάμπλ του 1939 μέχρι το... τελευταίο (επί αείμνηστου Μπάρλου). Κι από τη «χρυσή» πορεία στα ημιτελικά του Κυπέλλου ΟΥΕΦΑ (το '76-'77) μέχρι τις «χρυσές» ισοπαλίες με τη Ρεάλ και τη νίκη επί της Μίλαν στο Champions League. Οι κούπες άλλες φορές έρχονταν (και μάλιστα σερί, όπως τη μεγάλη τριετία '92'-'94) κι άλλες φορές χάνονταν... στα χαρτιά. Άλλες φορές επιβράβευαν το μεγάλο θέαμα που προσέφερε (από τις εποχές του Νεστορίδη μέχρι εκείνες των Μαύρου-Παπαϊωάννου) και άλλες η απώλειά τους το έκανε να μοιάζει... ανεξήγητα λίγο (όπως η φοβερή ομάδα του '95-'96). Εκείνο που δεν έμοιαζε ποτέ λίγο ήταν η περηφάνια. Εκείνη που φούσκωνε τα στήθη -όχι μόνο από αγωνιστικές επιστροφές (όπως το πρωτάθλημα στο μπάσκετ το 2002, μετά από 32 χρόνια), αλλά και από επιστροφές... στις ρίζες (όπως το ταξίδι στην Κωνσταντινούπολη το 2004). Και εκείνη που χτύπησε... κόκκινο (όπως το αίμα που ακόμα χύνονταν στο βομβαρδισμένο Βελιγράδι, όταν ταξίδεψε για να απλώσει χέρι συμπαράστασης στους Σέρβους). Κι αν όλα αυτά δεν αρκούν για να κάνουν πιο χαμογελαστό το -μαύρο, όπως φαίνεται σήμερα- μέλλον, εκείνο (το... μέλλον) κάνει την αρχή και χαμογελάει πρώτο! Να ζήσει η «Κυρία»! Ημερομηνίες-Σταθμοί 1930: Εγκαινιάζεται το γήπεδο της ΑΕΚ στη Νέα Φιλαδέλφεια. 8/11/1931: Πρώτος τίτλος στην ιστορία της, το Κύπελλο Ελλάδας έπειτα από ένα συγκλονιστικό τελικό (5-3 τον Άρη). 28/5/1939: Γίνεται η πρώτη ομάδα που κατακτά το νταμπλ στην Ελλάδα. Η νίκη της με 2-1 επί του ΠΑΟΚ στον τελικό Κυπέλλου έρχεται να προστεθεί στο πρωτάθλημα. 1957-58: Κατακτά το πρώτο της πρωτάθλημα στο μπάσκετ. 23/6/1963: Σε μπαράζ για το πρωτάθλημα η ΑΕΚ μένει στην ισοπαλία (3-3 με Παναθηναϊκό) και κατακτά τον πιο... δραματικό τίτλο της ιστορίας της. 1968: Γίνεται η πρώτη ελληνική ομάδα που παίζει στα προημιτελικά ευρωπαϊκής διοργάνωσης (αντίπαλος η δανική Ακαντέμισκ). 4/4/1968: Κατακτά το Κύπελλο Κυπελλούχων στο μπάσκετ, νικώντας τη Σλάβια Πράγας μπροστά σε 80.000 και πλέον φιλάθλους στο «Καλλιμάρμαρο» -επίδοση που αποτελεί μέχρι και σήμερα παγκόσμιο ρεκόρ. 1974: Ο Λουκάς Μπάρλος αναλαμβάνει την προεδρία της. Επί των ημερών του, η ΑΕΚ θα φέρει μεγάλους προπονητές (Φάντροκ), θα παίζει με μεγάλους παίκτες (Μαύρος, Παπαϊωάννου, Μπάγεβιτς, Νικολάου), θα κατακτήσει τίτλους και διακρίσεις στην Ευρώπη και θα δει να ολοκληρώνονται τα έργα στη Νέα Φιλαδέλφεια. https://www.youtube.com/watch?v=lz1H_xylbVU 16/3/77: Με δύο γκολ του Θωμά Μαύρου και ένα του Μίμη Παπαϊωάννου (3-0 σε κανονική διάρκεια και παράταση) και τον Νίκο Χρηστίδη να μπαίνει αλλαγή πριν τα πέναλτι και να μετατρέπεται σε «ήρωα», η ΑΕΚ αποκλείει την ΚΠΡ και φτάνει τη μεγαλειώδη πορεία της μέχρι τα ημιτελικά του Κυπέλλου ΟΥΕΦΑ. https://www.youtube.com/watch?v=OiVTNCnJQHA 1977-78: Η ΑΕΚ κατακτά το δεύτερο νταμπλ της ιστορίας της. 13/9/78: Η ευρύτερη ευρωπαϊκή νίκη της, το 6-1 επί της Πόρτο. 1988: Αναλαμβάνει προπονητής ο Ντούσαν Μπάγεβιτς. Υπό την καθοδήγησή του, η ΑΕΚ επιστρέφει στους τίτλους (1989), κατακτά τέσσερα πρωταθλήματα συνολικά (μαζί με αυτά της τριετίας 1992-94), γίνεται η πρώτη ελληνική ομάδα που παίζει στο Champions League και παίζει ποδόσφαιρο που θαυμάζεται απ' όλη την Ελλάδα. https://www.youtube.com/watch?v=80RF-fNcBoM&;feature=player_embedded https://www.youtube.com/watch?v=2C9RtQo5h5U https://www.youtube.com/watch?v=nU_mOooqp2c&feature=player_embedded https://www.youtube.com/watch?v=XsDy-M0VuGM 7/4/1999: Σε μια απόφαση καρδιάς, η ΑΕΚ σπάει το εμπάργκο του ΝΑΤΟ και ταξιδεύει στην εμπόλεμη Γιουγκοσλαβία για φιλικό με την Παρτιζάν στο βομβαρδισμένο Βελιγράδι. 11/4/2000: Η «βασίλισσα» επιστρέφει στο θρόνο! Δεύτερο Κύπελλο Κυπελλούχων στο μπάσκετ (Σαπόρτα Καπ) με νίκη επί της Κίντερ Μπολόνια. 5/5/2002: Η μπασκετική ΑΕΚ γράφει ιστορία και στην Ελλάδα. Ολοκληρώνοντας επική ανατροπή από 0-2 στους τελικούς με τον Ολυμπιακό, η «Ένωση» στέφεται πρωταθλήτρια Ελλάδας στο ΟΑΚΑ. https://www.youtube.com/watch?v=CFbPDzFJbME 2/10/2002 - 22/10/2002: Η ΑΕΚ πραγματοποιεί εξαιρετικές εμφανίσεις απέναντι στη «dream team» (τότε) Ρεάλ Μαδρίτης, αποσπώντας ισοπαλίες... σαν νίκες και στα δύο ματς των ομίλων του Champions League (3-3 και 2-2) https://www.youtube.com/watch?v=iSDchuWA1WE https://www.youtube.com/watch?v=ZixOgBdqeAs 2003: Ολοκληρώνεται το «έγκλημα» της κατεδάφισης του «Νίκος Γκούμας», χωρίς να έχει εξασφαλιστεί η ανέγερση του νέου γηπέδου της ΑΕΚ. 11/10/2004: Η ΑΕΚ επιστρέφει στις ρίζες της. Με αφορμή τη συμπλήρωση 80 χρόνων από την ίδρυσή της και έπειτα από πρωτοβουλία του προέδρου Ντέμη Νικολαΐδη, η «Ένωση» ταξιδεύει στην Κωνσταντινούπολη. 21/11/06: Ο Ζούλιο Σέζαρ υπογράφει τη μεγάλη νίκη επί της Μίλαν (1-0) που μόνο εξαιτίας της... χαλαρότητας των Ιταλών στην τελευταία αγωνιστική με τη Λιλ δεν οδήγησε στην πρόκριση από τους ομίλους του Champions League. 30/3/08: Η ΑΕΚ επικρατεί με 4-0 επί του Ολυμπιακού, τερματίζει έπειτα στο πρωτάθλημα με περισσότερες νίκες και καλύτερη άμυνα και επίθεση, αλλά ο τίτλος (μετά και την ένσταση των «ερυθρόλευκων» στην υπόθεση Βάλνερ) πάει στον Πειραιά. 30/3/11: Η ΑΕΚ κατέκτησε το Κύπελλο κερδίζοντας με 3-0 τον Ατρόμητο, αν και τα πανηγύρια μετατράπηκαν σε «ντου» στους παίκτες του Ατρομήτου από τους οπαδούς της Ένωσης και εικόνες ντροπής στο ΟΑΚΑ. Οι τίτλοι της ΑΕΚ ΠΟΔΟΣΦΑΙΡΟ (27) 11 πρωταθλήματα: 1939, 1940, 1963, 1968, 1971, 1978, 1979, 1989, 1992, 1993, 1994 14 Κύπελλα: 1932, 1939, 1949, 1950, 1956, 1964, 1966, 1978, 1983, 1996, 1997, 2000, 2002, 2011 1 Λιγκ Καπ: 1990 2 Σούπερ Καπ: 1989, 1996 ΜΠΑΣΚΕΤ (13) 2 Κυπελλούχων Ευρώπης: 1968, 2000 8 πρωταθλήματα: 1958, 1963, 1964, 1965, 1966, 1968, 1970, 2002 3 Κύπελλα: 1981, 2000, 2001 ΧΑΝΤΜΠΟΛ (1) 1 Κύπελλο: 2009 ΕΥΡΩΠΑΪΚΕΣ ΔΙΑΚΡΙΣΕΙΣ ΠΟΔΟΣΦΑΙΡΟ Ημιτελικά: 1976-77 (ΟΥΕΦΑ) Προημιτελικά: 1968-69 (Πρωταθλητριών), 1996-97, 1997-98 (Κυπελλούχων) ΜΠΑΣΚΕΤ Τελικός Ευρωλίγκας: 1998 Πηγή: Sport-fm.gr\nΤετάρτη, 11 Απριλίου 2012 16:24\nΓια όσους τα πιστεύουν αυτά είναι σίγουρα σημαδιακό. Δεν είναι άλλωστε ένα, δεν είναι δυο τα "εντεκάρια" στη ζωή του Πρωθυπουργού. Πρώτα απ' όλα ο Λ. Παπαδήμος γεννήθηκε στις 11 Οκτωβρίου του 1947. Αυτό το "εντεκάρι" ήταν το πρώτο και πιο σημαδιακό. Από κει και μετά και σε ό,τι αφορά στα κοινά ο Λ. Παπαδήμος έγινε ο 11ος Πρωθυπουργός της χώρας στη μεταπολίτευση στις 11 του ενδέκατου μήνα του ... 2011. Φτάσαμε έτσι αισίως στα πέντε "εντεκάρια" και σήμερα μπαίνει και το 6ο. Σήμερα λοιπόν έντεκα του μηνός ο Λ. Παπαδήμος προκηρύσσει εκλογές! Μισή ντουζίνα γεγονότων στο... 11 είναι σίγουρα στοιχείο που δεν περνάει απαρατήρητο. Πηγή: newsit.gr\nΤετάρτη, 11 Απριλίου 2012 08:04\nΑρτεμισία Τζεντιλέσκι, η πρώτη γυναίκα ζωγράφος της Αναγέννησης\nΤετάρτη, 11 Απριλίου 2012 07:53\nΓράφει ο Χριστόφορος Κοσμάτος Artemesia Gentileski H σπουδαία γυναίκα ζωγράφος Αρτεμισία Τζεντιλέσκι, η οποία έζησε την εποχή της Αναγέννησης (1593-1653) γεννήθηκε στη Ρώμη το 1593. Ήταν ορφανή από μητέρα και ο πατέρας της Οράτσιο Τζεντιλέσκι , γιος πλούσιου χρυσοχόου από την Τοσκάνη, ζωγράφος στο επάγγελμα τη μύησε από τα παιδικά της χρόνια ώστε και η ίδια να εντρυφήσει στη ζωγραφική.\nΤρίτη, 10 Απριλίου 2012 21:09\n- Ένα από τα πρόσωπα που εμπλέκονται είναι γνωστός εκδότης - Η ζημιά για το δημόσιο είναι πάνω από 65 εκατομμύρια ευρώ χωρίς τους φόρους και το ΦΠΑ - Έβγαζαν χρήματα και από διαφημίσεις με παραπομπές σε διαδικτυακά καζίνο Οι διαχειριστές μιας πασίγνωστης ιστοσελίδας στην Ελλάδα από την οποία περίπου 510.000 Έλληνες ήταν εγγεγραμμένοι για να κατεβάζουν ταινίες, τραγούδια, ηλεκτρονικά παιχνίδια, προγράμματα ηλεκτρονικού υπολογιστή και βιβλία, βρίσκονται στα χνάρια της Δίωξης Ηλεκτρονικού Εγκλήματος. Έχει μάλιστα σχηματιστείκ δικογραφία εις βάρος τριών ατόμων, διαχειριστών της συγκεκριμένης ιστοσελίδας www.greekddl.com για παραβίαση του νόμου περί πνευματικής ιδιοκτησίας εκ των οποίων ο ένας συνελήφθη στα όρια του αυτοφώρου. Πρόκειται για δύο άντρς και μία γυναίκα, η οποία μάλιστα συνελήφθη στη Θεσσαλονίκη και είναι γνωστή στις αστυνομικές αρχές και από άλλες υποθέσεις απάτης. Ο ένας άντρας είναι γνωστός εκδότης και φέρεται σαν ο κύριος διαχειριστής της ιστοσελίδας, ενώ ο άλλος είναι ένας ελληνοσουηδός που διαμένει στη Σουηδία και για αυτό έχει δοθεί σήμα ήδη στην Interpol. Οι διαχειριστές της ανοιχτής ιστοσελίδας παρείχαν την δυνατότητα στους εκατοντάδες χιλιάδες χρήστες - μέλη, οι οποίοι εγγράφονταν με μια πολύ εύκολη διαδικασία σε μια κλειστή κοινότητα ( forum ), να κατεβάζουν ψηφιακά αρχεία που περιείχαν κινηματογραφικές ταινίες, τραγούδια, ηλεκτρονικά παιχνίδια, προγράμματα Η/Υ, βιβλία κ.λ.π, χωρίς την άδεια των πνευματικών δημιουργών και των δικαιούχων εταιριών που έχουν τα αντίστοιχα συγγενικά δικαιώματα. Επιπλέον, ζητούσαν οικονομική εισφορά από τα μέλη της ιστοσελίδας, μέσω του συστήματος διαδικτυακών πληρωμών Paypal , για να αποκτήσουν προνόμια σε μορφή δωρεάς. Στη συγκεκριμένη ιστοσελίδα για μεγάλο χρονικό διάστημα η είσοδος γινόταν με μηνιαία συνδρομή. Kάθε χρήστης - μέλος της ιστοσελίδας γινόταν αποδέκτης διαφημιστικών μηνυμάτων που λειτουργούσαν και ως υπερσύνδεσμοι ( hyperlinks ) για μετάβαση σε ιστοσελίδες στοιχημάτων. Οι διαφημίσεις αυτές προκαλούσαν και παρακινούσαν τους χρήστες να στοιχηματίσουν έναντι χρηματικών ποσών σε διάφορες εταιρίες διαδικτυακών στοιχημάτων, οι οποίες εδρεύουν στο εξωτερικό. Η συγκεκριμένη δραστηριότητα απέφερε στους διαχειριστές της ιστοσελίδας πολύ μεγάλα χρηματικά ποσά, όχι μόνο από τα εισπραττόμενα διαφημιστικά έσοδα, αλλά και με τη μορφή προμηθειών από τις εταιρίες στοιχημάτων. Ειδικότερα, για κάθε χρήστη, ο οποίος θα στοιχημάτιζε σε αυτές τις εταιρίες στοιχημάτων και θα είχε οδηγηθεί σε αυτές, μέσω της συγκεκριμένης ιστοσελίδας, οι διαχειριστές της εισέπρατταν προμήθεια επί του ποσού που στοιχημάτιζε, μέχρι και 40%. Επίσης, προμήθεια εισέπρατταν οι διαχειριστές, όταν κάποιος χρήστης μετέβαινε σε διαδικτυακά καζίνο, μέσω των διαφημιστικών μηνυμάτων που υπήρχαν στην ιστοσελίδα. Εξειδικευμένοι αστυνομικοί της Δίωξης Ηλεκτρονικού Εγκλήματος έκαναν έρευνες τη Μ. Δευτέρα στα σπίτια και τους χώρους εργασίας των εμπλεκομένων σε Αθήνα και Θεσσαλονίκη και βρήκαν τα εξής: - Ένας φορητός ηλεκτρονικός υπολογιστής - Τρεις σκληροί δίσκοι ηλεκτρονικού υπολογιστή - Τρεις εσωτερικοί σκληροί δίσκοι ηλεκτρονικού υπολογιστή Εκτιμάται ότι η συνολική ζημία που υπέστησαν οι εταιρείες παραγωγής πνευματικών έργων, ξεπερνά τα 65 εκατομμύρια ευρώ, χωρίς να έχουν υπολογισθεί οι φόροι και το Φ.Π.Α. Η δικογραφία που σχηματίσθηκε, υποβλήθηκε στον κ. Εισαγγελέα Πλημμελειοδικών Αθηνών. Πηγή: newsit.gr\nΣκυλίτσα σώζει το κουτάβι της από βέβαιο πνιγμό (VIDEO)\nΤρίτη, 10 Απριλίου 2012 14:50\nΤο γύρω του διαδικτύου κάνει το βίντεο που δείχνει τις προσπάθειες μιας σκυλίτσας να σώσει το παιδί της από βέβαιο πνιγμό στην πισίνα. Το βίντεο ανέβηκε πριν λίγες μέρες στο Youtube και έχει ήδη τις 209.0000 https://www.youtube.com/watch?v=BtAeLOOPDhs\n100 λόγοι για να κάνετε jailbreak το iPhone σας\nΤρίτη, 10 Απριλίου 2012 11:25\nΗ Apple προσπαθεί πολύ να αποτρέψει τους iPhone users να κάνουν jailbreak τις συσκευές τους αλλά όσο και να προσπαθεί οι δυνατότητες που σας δίνει το jailbreak είναι τόσες πολλές που μεταφέρουν την εμπειρία χρήσης στο επόμενο επίπεδο. Εκτός αυτού δεν υπάρχει κανένας κίνδυνος να πάθει κάτι η συσκευή σας αφού, πρώτον είναι πολύ σπάνιο και δεύτερο με ένα απλό restore όλα επανέρχονται. Η JailBreak Matrix έδωσε στη δημοσιότητα ένα ενδιαφέρον βιντεάκι με όχι 1 ή 2 αλλά 100 λόγους για τους οποίους θα έπρεπε να κάνουμε jailbreak στο iPhone μας. https://www.youtube.com/watch?v=fZoqW-GEdQM\nΣελίδα 893 από 902


Μαντάς σε ΣΥΡΙΖΑ: “Εσείς γιγαντώσατε όλους τους ανταγωνιστές της ΔΕΗ” - Kalamata Journal\nΠέμπτη, 28 Νοεμβρίου 2019 23:32\nΣύμφωνα με σχετική ανακοίνωση του πολιτικού γραφείου του κ. Μαντά, ο βουλευτής τοποθετήθηκε στη Βουλή ως εξής: «Ποια ήταν η πραγματική κατάσταση της ΔΕΗ; Είχε ή δεν είχε πρόβλημα ρευστότητας και βιωσιμότητας, όπως λένε οι ορκωτοί λογιστές; Γιατί άραγε δεκάδες εταιρίες ηλεκτρικής ενέργειας είναι φθηνότερες από την ΔΕΗ; Μα διότι έχουν ευνοηθεί τα μέγιστα από τις δημοπρασίες ΝΟΜΕ που η κυβέρνηση του ΣΥΡΙΖΑ επέβαλλε. Και ήρθε εδώ ο κ. Σκουρλέτης να μας πει για ιδιωτικά μονοπώλια. Όταν εσείς γιγαντώσατε όλους τους ανταγωνιστές της ΔΕΗ. Και καταντήσατε την εταιρία να χάνει πελάτες, να χάνει χρηματιστηριακή αξία, να χάνει έσοδα».\nΑυτά δήλωσε ο βουλευτής Μεσσηνίας Περικλής Μαντάς κατά την ομιλία του στην Βουλή, στο πλαίσιο της συζήτησης του νομοσχεδίου για τον εκσυγχρονισμό της ΔΕΗ και την στήριξη των ΑΠΕ. Ο κ. Μαντάς στάθηκε ιδιαίτερα στο σημείο ότι η ΔΕΗ αποτελούσε μια «ωρολογιακή βόμβα», η οποία αν αφηνόταν να σκάσει, θα συμπαρέσυρε τις τράπεζες και ολόκληρη την ελληνική οικονομία, ενώ σημείωσε ότι σε ενδεχόμενη χρεοκοπία της ΔΕΗ, θα κινδύνευαν οι θέσεις εργασίας και θα αναγκαζόταν το κράτος να στηρίξει την επιχείρηση μέσω της φορολογίας.\nΚλείνοντας ο κ. Μαντάς σημείωσε ότι ο ΣΥΡΙΖΑ και ο κ. Ν. Παππάς δεν μπορούν να μιλούν για πολιτικές συναλλαγές, όταν ο συγκυβερνήτης τους κ. Καμμένος τους εγκαλούσε ότι έταξαν στους βουλευτές των ΑΝΕΛ θέσεις στα ψηφοδέλτια, προκειμένου να ψηφίσουν την συμφωνία των Πρεσπών”.\nΠερισσότερα σε αυτή την κατηγορία: « Χαρίτσης για ΔΕΗ: Αδιαφανής εκποίηση και εξυπηρέτηση ιδιωτικών ολιγοπωλίων Χρυσομάλλης σε ΣΥΡΙΖΑ: Φέρατε τη ΔΕΗ στα όρια του κλεισίματος »


"Θα ήταν ανατρεπτική η συνεργασία μου με τη Δέσποινα Βανδή. Φαντάζομαι ότι... | celebrities Ειδήσεις | Yupiii.gr\n"Θα ήταν ανατρεπτική η συνεργασία μου με τη Δέσποινα Βανδή. Φαντάζομαι ότι δεν θα είναι κομμάτια που γράφω εγώ, γιατί θα είναι πολύ περίεργα για τη Δέσποινα"\nΠοιος γνωστός ηθοποιός ανέφερε πως η συνεργασία του με τη Δέσποινα Βανδή θα ήταν ανατρεπτική;\nΓΡΑΦΕΙ: ΓΕΡΑΣΙΜΟΣ ΒΛΑΧΟΠΟΥΛΟΣ Published 08 Ιουν. 22 (17:50)\nΜια συνέντευξη εφ' όλης της ύλης παραχώρησε στο "Plan Be" του Σαββάτου ο Δημήτρης Σαμόλης. Μιλώντας στον Θεόδουλο Παπαβασιλείου ο ταλαντούχος ηθοποιός αναφέρθηκε στο επόμενο επαγγελματικό του βήμα, αποκάλυψε τα πάντα για τον ρόλο του στη νέα σειρά της ΕΡΤ "Φλόγα και άνεμος" αλλά και τη μουσική του διαδρομή.\nΜόλις επέστρεψες από τη Χίο. Τι ωραίο γίνεται εκεί πέρα;\nΈχουμε ξεκινήσει τα γυρίσματα για τη σειρά "Φλόγα και άνεμος". Ουσιαστικά, πρόκειται για τη ζωή και τον έρωτα της Κυβέλης, της εμβληματικής αυτής ηθοποιού, με τον Γεώργιο Παπανδρέου, τον μπαμπά του Ανδρέα Παπανδρέου. Εγώ υποδύομαι τον Κώστα Θεοδωρίδη, που ήταν ο δεύτερος άντρας της Κυβέλης, ο οποίος ουσιαστικά την πήρε από τον πρώτο της άντρα, έφυγαν μαζί στο Παρίσι, έκαναν και ένα παιδί, επέστρεψαν και έμειναν μαζί 20 χρόνια... Και μετά έρχεται ο Γεώργιος Παπανδρέου και την παίρνει από τον Κώστα Θεοδωρίδη. Κάπως έτσι, η μοίρα τού το "ξεπλήρωσε" με το ίδιο νόμισμα!\nΤι παραπάνω μπορούμε να πούμε για αυτή τη σειρά, πέραν του ότι έχει ένα εξαιρετικό καστ;\nΕ, ναι, αυτό... Νομίζω ότι έχει ένα φοβερό καστ, πραγματικά. Εγώ γενικώς λατρεύω τις σειρές και τις ταινίες εποχής. Είναι ο λόγος που έγινα ηθοποιός και, ευτυχώς, είχα τις "Άγριες Μέλισσες" και, πιο πριν, μια άλλη σειρά στην ΕΡΤ, τη "Ζωή εν τάφω". Και τώρα εδώ... Γενικώς, οι σειρές εποχής είναι το καλύτερο που μπορεί να μου συμβεί. Τι άλλο μπορούμε να πούμε; Ότι έχει ξεκινήσει με πολύ ωραία αίσθηση. Είναι μια σειρά 12 επεισοδίων. Εγώ είμαι στα 6 επεισόδια, γιατί μετά χωρίζω με τη Κυβέλη.\nΘα ρίσκαρες να κάνεις κάτι πιο ανατρεπτικό, είτε στο κομμάτι της σύνθεσης, είτε σε αυτό της ερμηνείας;\nΓενικώς, επειδή δεν υπάρχει κάποιος που να μου υπαγορεύει τι και πώς, θα ήθελα πάρα πολύ να το κάνω...Με ιντριγκάρει πάρα πολύ να κάνω πολύ άσχετα πράγματα μεταξύ τους. Να έκανα, ενδεχομένως, έναν πολύ λαϊκό δίσκο. Θα μου άρεσε πάρα πολύ!\nΠοια θα μπορούσε να είναι μια ανατρεπτική συνεργασία που σου έρχεται στο μυαλό;\nΠολλά θα μπορούσα να σκεφτώ, άσχετα μεταξύ τους. Με τη Δέσποινα Βανδή, για παράδειγμα; Φαντάζομαι ότι δεν θα είναι κομμάτια που γράφω εγώ, γιατί θα είναι πολύ περίεργα για τη Δέσποινα... Με τη Μαρίζα Ρίζου θα ήταν ένα ωραίο ντουέτο, πιο κοντά σε μένα ενδεχομένως. Αλλά ποτέ δεν ξέρεις!\nΣου άφησε κάποιο "κουσούρι" η καραντίνα ή μήπως βγήκε και κάτι θετικό από όλη αυτή την υπόθεση;\nΤο θετικό είναι ότι ξεκίνησα να είμαι ευγνώμων για τα πολύ, πολύ μικρά πράγματα, όπως το να μπορείς να πας μια βόλτα, χωρίς να ρωτήσεις κανέναν. Και το αρνητικό είναι ότι, στην περίπτωση της πανδημίας, έπινα λίγο παραπάνω. Κόλλησα λίγο στο ποτό και τώρα προσπαθώ να ξεφορτωθώ κάποια κιλά.\nΤην ίδια περίοδο είχαμε κι άλλα. Πιστεύεις ότι το κίνημα #metoo, αλλά και η δημόσια παραδοχή επώνυμων ανθρώπων για τη σεξουαλική τους ταυτότητα, είναι μικρά και σημαντικά βήματα προς ένα κόσμο που σέβεται την ισότητα και τη διαφορετικότητα;\nΣίγουρα! Θεωρώ ότι ο καθένας, όταν είναι έτοιμος, πολύ καλά κάνει και το κάνει αυτό, με τον τρόπο που θέλει να το κάνει - γιατί παίζει ρόλο και αυτό. Και σίγουρα, όταν έχεις δημόσιο βήμα, όταν είσαι ένα πρόσωπο που, ενδεχομένως, λόγω του επαγγέλματός σου, σε ακολουθούν περισσότεροι άνθρωποι, ναι, όταν νιώσεις πραγματικά έτοιμος, είναι πολύ σημαντικό να το κάνεις με τον τρόπο που θες. Παραδειγματίζεις έτσι και τους υπόλοιπους. Δείχνεις ότι μπορείς να είσαι αυτός που θέλεις, αλλά και ότι και ανθρώπους που είναι στην πρώτη γραμμή, δεν τους έχει εμποδίσει κάπου το γεγονός ότι έχουν παραδεχτεί τη σεξουαλικότητά τους, μια ασθένεια, οτιδήποτε...


Ουρολόγος Ανδρολόγος - Δρ. Πέτρος Θάνος Ιατρείο Θεσσαλονίκη - Αθήνα Παθήσεις του προστάτη\nΟ ρόλος του είναι να παράγει και να παρέχει ένα μέρος του υγρού που είναι απαραίτητο για την εκσπερμάτιση. Το υγρό αυτό βοηθά στη μεταφορά και τη “διατροφή” του σπέρματος και με τον τρόπο αυτό βοηθά τη διαδικασία της σύλληψης. Βρίσκεται μπροστά από το ορθό (το τελευταίο τμήμα του παχέος εντέρου), γι’ αυτό και η πιο απλή εξέτασή του είναι η δακτυλική εξέταση (ψηλάφηση) μέσω του ορθού.\nΗ καλοήθης υπερπλασία του προστάτη αφορά την πλειονότητα των ανδρών που ξεπερνούν την ηλικία των 50 χρόνων ενώ μπορεί να παρουσιασθεί και σε μικρότερες ηλικίες. Έτσι ,λοιπόν, από την ηλικία των 40-50 ετών αρχίζει ο προστάτης αδένας και διογκώνεται κάτω από την επίδραση μίας ορμόνης (της λεγόμενης ανδρικής ορμόνης ) της τεστοστερόνης. Ήδη στην ηλικία των 50 ετών οι μισοί άνδρες παρουσιάζουν υπερτροφικό προστάτη ενώ στην ηλικία των 80 ετών σχεδόν στο 100%. Οι επιπτώσεις της υπερπλασίας δεν είναι δυνατόν να καθορισθούν με ακρίβεια επειδή ένα ποσοστό αντρών με υπερπλασία του προστάτη δεν παρουσιάζει κανένα κλινικό σύμπτωμα ή πάθηση για ένα μεγάλο χρονικό διάστημα. Ακούστε επίσης την εκπομπή Focus στην Υγεία\nΌταν ο άνδρας επιθυμεί να ουρήσει ο προστάτης παρεκτοπίζεται με σκοπό φυσικά την ελεύθερη ούρηση, μηχανισμός ούρησης. Όπως γίνεται αντιληπτό αρχίζει να υπάρχει δυσκολία στην ούρηση (δυσουρία) κι αυτό διότι ο διογκωμένος προστάτης εμποδίζει, λόγω των διαστάσεών του ,την ελεύθερη ούρηση προς τα έξω, αφού βρίσκεται ακριβώς μπροστά από την ουροδόχο κύστη.\nΤο γεγονός αυτό έχει ως αποτέλεσμα να εμφανισθούν και πολλά άλλα συμπτώματα όπως είναι η συχνουρία, η νυκτουρία, ο πόνος, η μείωση της ακτίνας ούρησης ή ακόμα και η διακοπτόμενη ροή των ούρων. Επίσης η αίσθηση πως η κύστη δεν είναι ποτέ πλήρως άδεια ακόμη και μετά την ούρηση, η ακράτεια, η επιτακτικότητα (το ξαφνικό αίσθημα για επείγουσα ούρηση), η δυσκολία στην εκκίνηση της ούρησης ή ακόμη και η επίσχεση (διακοπή της ροής των ούρων).\n– Η δακτυλική δια του ορθού εξέταση αποτελεί μία σοβαρή ,απλή και σύντομη εξέταση που σκοπό έχει να εκτιμήσει τον όγκο, το μέγεθος του προστάτη και να αποκαλύψει τυχόν ανωμαλίες στο περίγραμμα, την υφή καθώς και την ύπαρξη ύποπτων περιοχών για κακοήθεια.\n– Η μέτρηση της ροής των ούρων προσδιορίζεται με την ουρομετρία. Η ουρομετρία ,η οποία αποτελεί μία πιο ειδική εξέταση ,προσδιορίζει την κατάσταση της ούρησης. Έτσι ,λοιπόν ,ο ασθενής ουρεί σε ένα ειδικό μηχάνημα ,το ουρόμετρο, το οποίο και υπολογίζει με πόση δύναμη εξέρχονται τα ούρα σε σχέση με το χρόνο και την ποσότητα. Δίδεται η δυνατότητα προσδιορισμού αν και κατά πόσο υφίσταται πρόβλημα στην ούρηση οφειλόμενη στον προστάτη αδένα.\n– Η υπερηχοτομογραφία (υπέρηχος) περιλαμβάνει την εξέταση των νεφρών ,του προστάτη αδένα και της ουροδόχου κύστεως πριν και μετά την ούρηση. Προσδιορίζει με ακρίβεια το μέγεθος του αδένα καθώς και τη σχέση του με την ουροδόχο κύστη ,όπως την ύπαρξη ή όχι υπολειπόμενου ούρων (κατακράτηση) ,ενώ τέλος απεικονίζει και την κατάσταση των νεφρών.\nΜπορεί να είναι φαρμακευτική ή χειρουργική. Η διουρηθρική θερμοθεραπεία μικροκυμάτων (TUMT) και η διουρηθρική προστατεκτομή Needle Ablation (TUNA) αποτελούν δύο τεχνικές οι οποίες βασίζονται στην παροχή ενέργειας, θερμότητας και μέσω αυτής της τεχνικής αφαιρείται ο προστάτης αδένας.\nΣτόχος της θεραπείας είναι να προκαλέσει ιστική αφαίρεση με την τεχνική της συρρίκνωσης, εξάχνωσης του προστάτη κι έτσι λοιπόν ο άνδρας απαλάσσεται από τα συμπτώματα. Νεότερες τεχνικές εφαρμογές προστατεκτομής, όπως είναι το λέιζερ, έχουν εμφανιστεί στην Ουρολογία τα τελευταία 5-10 χρόνια, αρχής γενομένης της τεχνικής VLAP με την συμμετοχή των YAG. Μία παρόμοια τεχνική που ονομάζεται φωτοεπιλεκτική εξάτμιση ή απλούστερα εξάχνωση του προστάτη με την χρήση του PVP ή των GreenLight λέιζερ έχουν εμφανιστεί πολύ πρόσφατα κι έχουν εξαιρετικά αποτελέσματα.\nΕπίσης μία ακόμη εφαρμογή της χρήσης Laser στον προστάτη (HoLAP) έχει επίσης όλο και μεγαλύτερης αποδοχής σε όλο τον κόσμο. Η χρήση του Laser Enucleation (HoLEP) αποτελεί άλλη μία καινοτομία στην αφαίρεση του προστάτη αδένα συνήθως σε μεγαλύτερους σε όγκο προστάτες όπου θα έπρεπε ο Ουρολόγος να προβεί σε ανοικτή προστατεκτομή. Ακούστε επίσης την εκπομπή Focus στην Υγεία\nΟ καρκίνος του προστάτη χαρακτηρίζεται πλέον ως ένα\nπολύ σοβαρό ιατρικό πρόβλημα. Είναι ασυμπτωματικός όπως και όλοι οι καρκίνοι συνήθως στ’ αρχικά στάδια, δηλαδή δεν μας δίνει συμπτώματα. Η εξέταση στον Ειδικό Ουρολόγο προληπτικά δηλαδή μία φορά το χρόνο στην ηλικία των 50 ετών και άνω θεωρείται απαραίτητη.\nΗ ριζική προστατεκτομή ως θεραπευτική αντιμετώπιση είναι μία επέμβαση που σκοπό έχει τη χειρουργική εξαίρεση του καρκίνου του προστάτη. Αρνητικά της επέμβασης αυτής αποτελούν η σεξουαλική ανικανότητα λόγω διατομής ή και τραυματισμού του αγγειο-νευρώδους δεματίου, βασική προϋπόθεση στην αιμάτωση και νεύρωση του πέους. Ενημερωθείτε και από την εκπομπή Περί υγείας ο λόγος\nΗ χρόνια προστατίτιδα αποτελεί συνήθως εξέλιξη της οξείας προστατίτιδας και προκαλείται με τον ίδιο τρόπο όπως και εκείνη και από τα ίδια μικρόβια, όμως η οξεία προσβολή μπορεί να μείνει «σιγηλή» ή να είναι ήπια και να ξεχαστεί, για να εκδηλωθεί αργότερα με τα συμπτώματα της χρόνιας προστατίτιδας. Δείτε επίσης Πρόσφατες εξελίξεις στη διαχείριση της χρόνιας προστατίτιδας\nTα συμπτώματα που προκαλεί η χρόνια προστατίτιδα μπορεί να είναι ερεθιστικά ενοχλήματα στη διάρκεια της ούρησης (καύσος, συχνουρία, επιτακτική ούρηση και δυσουρία) και οι βύθιοι και ενοχλητικοί πόνοι στο περίνεο, την υπερηβική χώρα ή κατά μήκος του σπερματικού τόνου και τους όρχεις.\nΣτη δακτυλική εξέταση ο προστάτης μπορεί να είναι φυσιολογικός ή να παρουσιάζει κατά θέσεις σκληρίες ή κλυδάζουσες περιοχές, με ένα επώδυνο και δυσάρεστο αίσθημα πίεσης ή πόνο, που επεκτείνεται κατά μήκος της ουρήθρας και που συχνά συνοδεύεται από την έξοδο εκκρίματος, συνήθως θολού ή ορώδους και διαυγούς.Στη χρόνια βακτηριακή προστατίτιδα, ανευρίσκονται gram αρνητικά βακτηρίδια, αλλά και gram θετικοί κόκκοι, χλαμύδια και μύκητες. Στη μη βακτηριδιακή χρόνια προστατίτιδα ανευρίσκονται στο έκκριμα φλεγμονώδη κύτταρα και ιδίως μακροφάγα, απουσιάζει όμως η ανάπτυξη και η ανεύρεση μικροβίων\nΟ άνδρας από την πρώτη ουσιαστικά φυσιολογική σεξουαλική επαφή που έχει αρχίζει και η αντίστροφη μέτρηση για τον προστάτη αδένα του και αναφερόμαστε στην προστατίτιδα. Ο κόλπος της γυναίκας είναι πλούσιος σε μικρόβια κάτι που κατά βάση θεωρείται φυσιολογικό για την ίδια. Έτσι ,λοιπόν, κατά την σεξουαλική επαφή ,μικρόβια οδηγούνται δια του έξω στομίου της ουρήθρας του άνδρα προς τα πίσω. Το πρώτο όργανο που θα συναντήσουν είναι ο προστάτης αδένας – προστατική ουρήθρα .Όπως έχουμε αναφέρει και στην ανατομία ο προστάτης είναι ένας αδένας , ένα σφουγγάρι ας μου επιτραπεί η έκφραση , το οποίο συγκρατεί τα μικρόβια που προσλαμβάνει. Αρχίζει ,λοιπόν, σιγά σιγά η κακοποίηση του οργάνου χωρίς φυσικά να δίνει κάποια συγκεκριμένα συμπτώματα ίσως και καθόλου. Ακούστε επίσης την εκπομπή Focus στην Υγεία\nPrevious Previous post: Φίμωση και διατήρηση του δέρματος χωρίς περιτομή\nNext Next post: Φυσιολογικές τιμές μικροβιολογικών εξετάσεων γενικής, βιοχημικής και ανοσολογικής αίματος


EADEM MUTATA RESURGO: Άσυλο στην υποκρισία\nΕνοχληθήκαμε όμως που σε ένα από αυτά κατέφυγαν –με την εγκληματική μεθόδευση ολιγοφρενών της καθεστωτικής «αριστεράς»- κάποιοι μετανάστες. Εάν μάλιστα άσυλο είναι «ο χώρος όπου παρέχεται προστασία και ασφάλεια σε καταδιωκόμενα πρόσωπα», ίσως να είναι και η πρώτη φορά σε όλη την Μεταπολίτευση που γίνεται πραγματική χρήση του ασύλου.\nΟι άνθρωποι αυτοί ισχυρίζονται ότι είναι κυνηγημένοι. Εάν ψεύδονται, ας τους ελέγξει η Πολιτεία. Εάν όχι, ας αναλάβει εξ ολοκλήρου τις ευθύνες της. Αλλά εμείς, ως Πολιτεία αλλά κι ως κοινωνία, δεν κουβεντιάσαμε καθόλου γι’ αυτούς τους ανθρώπους. Ποιοι είναι; Γιατί είναι εδώ; Ποιοι τους έφεραν; Τι θέλουν;\nΑναρτήθηκε από aldebaran στις 9:12 π.μ.\nΕτικέτες ΜΑΝΙΦΕΣΤΟ, ΜΕΤΑΝΑΣΤΕΥΤΙΚΟ\nΟι αλυσίδες μας και ο Μαρξ


Εναλλακτικές Θεραπείες και αυτοθεραπεία: Αντιμετωπίστε τις ημικρανίες εναλλακτικά\nBelladona - Η κλασική εικόνα της belladonna είναι η έξαψη στο κεφάλι και τα κρύα άκρα. Ο πόνος εντοπίζεται κυρίως στη δεξιά μεριά του κεφαλιού. Ο ασθενής ενοχλείται ιδιαίτερα από το φως και το θόρυβο. Θέλει να ξαπλώσει και να μην κουνιέται όσο διαρκεί η κρίση. Ανακουφίζεται κάπως με κρύα επιθέματα.\nLachesis - Ο πόνος της ημικρανίας εντοπίζεται στην αριστερή πλευρά του κεφαλιού. Ο πάσχων νιώθει ότι του ανέβηκε το αίμα στο κεφάλι και θέλει δροσερά επιθέματα. Βρίσκεται σε υπερένταση και νιώθει έντονη την ανάγκη να φλυαρεί, προκειμένου να εκτονώσει την ένταση που νιώθει – όσο και αν αυτό ακούγεται παράξενο.Η Lachesis δίνεται συχνότερα σε γυναίκες.\nSpingelia - ο πόνος εντοπίζεται στην αριστερή πλευρά του κεφαλιού, κυρίως πίσω από το αριστερό μάτι και αντανακλάται στον αυχένα. Το πρόσωπο είναι χλωμό και ο πάσχων κρυώνει και έχει τάση για εμετό.\nSanguinaria - Ο πόνος της ημικρανίας εντοπίζεται πίσω από το δεξί μάτι και αντανακλά στον αυχένα. Ο πάσχων έχει τάση για εμετό και δυσφορεί με τη ζέστη.\nPulsatila - Θεωρείται γυναικείο φάρμακο. Τα χαρακτηριστικά της κρίσης δεν είναι ιδιαιτέρα. Συνήθως η ημικρανία παρουσιάζεται μετά από μία στεναχώρια, η εξαιτίας της έκθεσης στον ήλιο ή σε έναν κλειστό χώρο και η πάσχουσα νιώθει καλύτερα όταν βρεθεί σε πιο δροσερό περιβάλλον.\nLycopodium - Ο πόνος της ημικρανίας εντοπίζεται στη δεξιά πλευρά του κεφαλιού και διαχέεται σε όλο το κεφάλι. Η κρίση εκδηλώνεται τις απογευματινές ώρες μεταξύ 15.00 και 20.00. Συχνά ο πάσχων έχει και πεπτικά προβλήματα (φουσκώματα).\nΗ πασιφλόρα - Τα φύλλα της πασιφλόρας είναι πλούσια σε φλαβονοειδή. Είναι ένα βότανο με κατευναστικές, αντισπασμωδικες και ηρεμιστικές ιδιότητες (αποφύγετε τη λήψη της αν λαμβάνετε αντικαταθλιπτικά τύπου ΜΑΟ) Η λεβάντα – Τα άνθη της έχουν ηρεμιστική, αντισπασμωδική και χαλαρωτική δράση (λόγω της ιδιότητάς της να διεγείρει την μήτρα, συνιστάται η αποφυγή της στην εγκυμοσύνη). Το τήλιο Τα άνθη και τα φύλλα του τήλιου έχουν ηρεμιστική και αντισπασμωδική δράση. Σας βοηθά να χαλαρώσετε και να καταπραύνετε την ενταση.\nΟ αντίχειρας - Πιέστε για ένα λεπτό στη βάση του νυχιού του αντίχειρα. Με τον τρόπο αυτό «συντονίζεστε» με το κανάλι της ζωτικής ενέργειας που φτάνει στο κεφάλι. ο καρπός. Πιέστε για δύο λεπτά όλη την περιοχή γύρω από τον καρπό σας, εκεί όπου αυτός ενώνεται με την παλάμη σας. «Ανιχνεύστε» την περιοχή δίνοντας έμφαση στα πλαινά «αυλάκια». Η πίεση αυτών των σημείων βοηθά στην αποφόρτιση της έντασης του αυχένα και του κεφαλιού.\nΑναρτήθηκε από Γιωργος γανοπουλος στις 1:21 μ.μ.


Pregame: Ξάνθη - Απόλλων Λάρισας (vid) - Regista.gr\nΑπόλλων ΛάρισαςPregame: Ξάνθη – Απόλλων Λάρισας (vid)\nΤο ξεκίνημα του δεύτερου γύρου για την Ξάνθη σηματοδοτεί και το νέο ξεκίνημα με το Μπάμπη Τεννέ στον πάγκο της. Για τον έμπειρο τεχνικό θα είναι η 17η ομάδα της καριέρας του, όπου έχει περισσότερους από 800 επίσημους αγώνες. Εργάζεται 30 χρόνια στα επαγγελματικά πρωταθλήματα ανελλιπώς, έχοντας απουσιάσει μόνο τη σεζόν 2001-02, όταν δούλεψε στην Κύπρο!\nΟ Απόλλων Λάρισας έχει την πιο αδύναμη επίθεση με πέντε γκολ, ενώ δεν έχει σκοράρει ακόμα στα πέντε παιχνίδια του εκτός έδρας, όπου έχει πάρει πάντως δύο ισοπαλίες 0-0. Ήδη έχει στον πάγκο του στα τέσσερα τελευταία παιχνίδια τον Κώστα Φρατζέσκο, νέο προπονητή στην κατηγορία, που ως ποδοσφαιριστής έχει πετύχει στην καριέρα του επτά γκολ σε βάρος της Ξάνθης.\nΚλέιμαν: 'Δεν κοιμήθηκα όλο το βράδυ, είδα 1.000.000 φορές το βίντεο του γκολ'


ΦΟΝΙΚΟΣ «ΚΕΡΑΥΝΟΣ» ΧΤΥΠΗΣΕ… ΣΤΡΑΤΟΠΕΔΟ ΣΤΡΑΤΟΧΩΡΟΦΥΛΑΚΗΣ ΣΤΗΝ ΣΜΥΡΝΗ !!! – Νίκος Χειλαδάκης\nΤο πραγματικά σπάνιο γεγονός αναφέρουν τουρκικά ΜΜΕ ότι σήμερα το πρωί, στις 8 και 30 πμ, στο στρατόπεδο της εβδόμης Διοίκησης της Στρατοχωροφυλακής στην Φώκαια, (παλιά ελληνικότατη), Σμύρνης, ένας κεραυνός χτύπησε την ώρα που Στρατοχωροφύλακες βρίσκονταν σε εκπαιδευτική άσκηση, με αποτέλεσμα να τραυματιστούν 7 Στρατιωτικοί και άλλοι 3 πολύ σοβαρά.\nΣήμανε συναγερμός και οι τραυματισθέντες διακοσμήθηκαν στο στρατιωτικό νοσοκομείο της παρακείμενης πόλης της Μαινεμένης, αλλά εκφράζεται έντονη ανησυχία για την ζωή των τριών σοβαρά τραυματισθέντων.\nΕπόμενο Άρθρο ΤΟΝ ΣΤΟΛΟ ΤΟΥ ΜΕΓΑΛΟΥ ΑΛΕΞΑΝΔΡΟΥ ΨΑΧΝΟΥΝ ΟΙ ΤΟΥΡΚΟΙ ΕΝΩ ΕΜΕΙΣ…«ΘΑΨΑΜΕ» ΤΗΝ ΑΜΦΙΠΟΛΗ!\nΠροηγούμενο Άρθρο Τό ΠΑΡΑΔΕΧΟΝΤΑΙ …στά ίσια! Παγκόσμιος Κυριαρχία! ΟΥΤΕ ΤΑ ΣΤΟΙΧΕΙΩΔΗ ΠΡΟΣΧΗΜΑΤΑ ΔΕΝ ΚΡΑΤΟΥΝ! ΑΝΟΙΞΤΕ ΜΑΤΙΑ & ΑΥΤΙΑ!(Βίντεο)


Πώς θα είσαι σαν έγκυος και τι θα αντιμετωπίσεις, ανάλογα με το ζώδιό σου!\nΑρχική σελίδα ΖΩΔΙΑ Πώς θα είσαι σαν έγκυος και τι θα αντιμετωπίσεις, ανάλογα με το ζώδιό σου!\nΈτσι θα είσαι σαν μέλλουσα μαμά.\nΠρωινές ναυτίες, πρήξιμο των ποδιών, πόνοι στη μέση, κράμπες, νεύρα ή κλάματα από τις ορμόνες είναι κάποια από όσα θα αντιμετωπίσει μια έγκυος. Ας μην αναφέρουμε το μετά τη γέννα... Ωστόσο, η πλειοψηφία των μελλουσών μαμάδων πιστεύει ότι αξίζει τον κόπο και όλα τα παραπάνω τα ξεχνάει μόλις πάρει αγκαλιά το αγγελούδι της.\nΔιάβασε παρακάτω πώς θα είσαι κατά τη διάρκεια της εγκυμοσύνης και τι θα αντιμετωπίσεις, ανάλογα με το ζώδιό σου!\nΉσουν που ήσουν ευερέθιστη, με τις ορμόνες σου πλέον να κάνουν παιχνίδι, συχνά θα έχεις εκρήξεις θυμού ή θα είσαι επιθετική, είτε εξ αιτίας της πρωινής ναυτίας είτε γιατί θα έχεις βαρύνει και δε θα είσαι ιδιαίτερα δραστήρια. Μάλιστα, δε θα διστάσεις να αφηγηθείς με πάσα λεπτομέρεια όλες τις άσχημες πλευρές της εγκυμοσύνης στις φίλες σου που δεν έχουν γίνει ακόμα μητέρες, για να τις προετοιμάσεις... κατάλληλα.\nΘα την απολαύσεις την εγκυμοσύνη σου και μάλιστα θα είσαι ιδιαίτερα χαρούμενη, αφού είναι από τις περιόδους που μπορείς να τρως ό,τι θέλεις, όσο θέλεις, όποτε θέλεις, χωρίς ενδοιασμό και χωρίς να σε απασχολούν τα κιλά. Πού και πού όμως θα σε πιάνει και μια ανασφάλεια για το αν θα πάνε όλα καλά στη γέννα.\nΣυχνά, θα σε πιάνει μια ανησυχία για το τι είδους μητέρα θα γίνεις, καλή ή κακή και αν μπορείς να τα καταφέρεις αφού ταυτόχρονα θα δουλεύεις κιόλας. Από την άλλη, το βάρος που θα αυξάνεται με την πάροδο των μηνών θα σε κάνει πιο δυσκίνητη και θα αναγκαστείς να περιορίσεις τις συχνές μετακινήσεις και εξόδους σου, κάτι που θα σε ενοχλήσει αρκετά.\nΠαρότι είσαι γεννημένη για να γίνεις μάνα, τα συναισθηματικά σου σκαμπανεβάσματα θα κάνουν την περίοδο της εγκυμοσύνης λίγο δύσκολη για σένα. Μπορεί να φοβάσαι μην πάθει κάτι το μωρό σου, να συγκινείσαι εύκολα και να γκρινιάζεις απεριόριστα. Μόλις ακούσεις για πρώτη φορά τους χτύπους της καρδιάς του εμβρύου, το πιο πιθανό είναι να ξεσπάσεις σε λυγμούς.\nΑν πριν είχες κλίση στην υπερβολή και το δράμα, τώρα θα πάρεις βραβείο. Θα γίνεσαι πολύ πιο εύθικτη και θα χαλάει η διάθεσή σου από σχόλια πχ για τα κιλά σου, ενώ είναι φανερό ότι λέγονται στα αστεία. Από την άλλη, επειδή για το μωρό σου θέλεις τα καλύτερα (και τα ακριβότερα), μπορεί όλο αυτόν τον καιρό να τον περάσεις σχεδιάζοντας, ερευνώντας, φτιάχνοντας και κάνοντας αγορές για το παιδικό δωμάτιο και την προίκα του μωρού.\nΚατ’ αρχάς, θα προσέξεις πάρα πολύ τη διατροφή σου, όχι μόνο για να μην παχύνεις πολύ και μετά σου μείνουν κιλά, αλλά και για την καλή υγεία του μωρού σου. Αν ξενυχτούσες, τώρα θα κοιμάσαι με τις κότες. Το χούι της αυστηρής κριτικής, ωστόσο, δε θα το κόψεις, αντίθετα όμως θα ελαττώσεις τους εργασιακούς σου ρυθμούς γιατί πλέον θα κουράζεσαι πιο γρήγορα και δε θα αντέχεις. Πιθανό να αναπτυχθεί κι η μικροβιοφοβία σου.\nΑν μισούσες το να είσαι μόνη σου, κυρίως πολλές ώρες μακριά από τον άνθρωπό σου, τώρα δε θα μπορείς να μείνεις χωρίς παρέα ούτε λεπτό. Θα θέλεις συνέχεια κόσμο γύρω σου, ενώ τους πρώτους μήνες θα ψωνίζεις συνεχώς στιλάτα ρούχα εγκυμοσύνης. Τους τελευταίους δύο όμως θα αρχίσεις να εκνευρίζεσαι ή να στενοχωριέσαι για το πόσο πολύ έχεις... στρογγυλέψει και δε σου κάνει τίποτα πια! Ενδεχομένως η γυναικεία σου αυτοπεποίθηση να πιάσει πάτο!\nΕνδεχομένως από τις «καλύτερες» έγκυες να είσαι εσύ. Θα είσαι ήρεμη και ψύχραιμη, θα αντιμετωπίσεις τη συγκεκριμένη περίοδο χαλαρά, μάλιστα θα είσαι γενναία, μέχρι και τη στιγμή που θα γεννήσεις, χωρίς κανένα φόβο για τον τοκετό. Κάποια αρνητικά σενάρια που θα πλαθονται αυτόματα στο μυαλό σου, λόγω της φύσης σου, θα τα διώχνεις αμέσως.\nΕσύ, πάλι, θα «κακοπεράσεις» στην εγκυμοσύνη, καθώς θα αναγκαστείς να περιορίσεις αρκετά τις μετακινήσεις σου, αλλά και ξέροντας ότι θα κλειστείς μέσα για αρκετές μέρες και αφού γεννήσεις. Θα νιώθεις ότι στερείσαι την ελευθερία σου και τα παράπονά σου θα είναι αρκετά. Συχνά όμως, με την αίσθηση του χιούμορ να μη σε εγκαταλείπει, θα διακωμωδείς τον εαυτό σου και την κατάσταση.\nΟ αυτοέλεγχός σου, η πειθαρχία και η υπευθυνότητά σου θα φανούν και στην περίοδο της εγκυμοσύνης σου. Άλλωστε είσαι μαθημένη στα δύσκολα, στους περιορισμούς και τις θυσίες, οπότε δεν είναι κάτι καινούργιο για σένα, ιδίως ότι όλα γίνονται για να φέρεις στον κόσμο μια ζωή. Ακόμα και κατά τη διάρκεια του τοκετού, θα είσαι εστιασμένη στο σκοπό σου. Το μόνο που θα σε πειράξει είναι ότι θα αναγκαστείς να μειώσεις ή να διακόψεις την εργασία σου για κάποιο διάστημα.\nΜε την ανεξαρτησία που σε... δέρνει, είναι πολύ πιθανό να πηγαίνεις μόνη σου για εξετάσεις ή για υπερηχογραφήματα και κυρίως για να μη σε αγχώνει κανείς ή να αποφύγεις έντονες συναισθηματικές εκδηλώσεις. Εκτός αυτού, δε θα ακολουθήσεις κανένα διατροφικό πρόγραμμα και θα προσπαθήσεις να είσαι, όπως ήσουν και πριν, με εξαίρεση κάποιες «καταχρήσεις» που θα αναγκαστείς να σταματήσεις.\nΘα έχεις μόνιμα ένα φόβο ή ανησυχία για το αν αναπτύσσεται σωστά το έμβρυο, αν το μωρό είναι υγιές, αν θα είναι εύκολη ή δύσκολη η γέννα σου, αν θα είσαι καλή μάνα και γενικά δε θα είσαι ήρεμη, ενώ πιθανή είναι και μια μελαγχολική τάση. Από την άλλη, ακριβώς για να χαλαρώσεις θα κοιμάσαι άπειρες ώρες, θα χάνεσαι στη μουσική ή σε διάφορες ταινίες ή θα καταπιαστείς με καλλιτεχνικές ασχολίες.


Η θυελλώδης ζωή της δημοφιλούς ηθοποιού που από μοντέλο κατάφερε να γίνει θιασάρχισσα και οι άντρες που δεν αντιστάθηκαν στη γοητεία της.\nΗ Μιμή Ντενίση από τότε που πρωτοεμφανίστηκε στον χώρο της δημοσιότητας ως μοντέλο ξεχώριζε για την ομορφιά της και την έντονη προσωπικότητά της. Με μεγαλοαστικές καταβολές και πανεπιστημιακή μόρφωση, έκανε εντυπωσιακή είσοδο στη σοουμπίζ. Ο επιβλητικός της «αέρας» ήταν από τα ατού που της άνοιξαν τις καλλιτεχνικές πόρτες. Οχι εύκολα όμως. Μπορεί σημαντικά καλλιτεχνικά πρόσωπα να της έδειχναν την εκτίμησή τους, κάποιοι άλλοι ωστόσο της έβαζαν τρικλοποδιές. Το ίδιο συμβαίνει και σήμερα, αλλά εκείνη, συμπληρώνοντας πλέον περίπου τριάντα πέντε χρόνια καλλιτεχνικής ζωής, έχει μάθει, όπως λέει, να αντιστέκεται σθεναρά.\nΗ Μιμή Ντενίση -δεν το κρύβω- είναι η αγαπημένη μου από τότε που ήταν μοντέλο. Πάντα με γοήτευε ως γυναίκα (ψηλή, μελαχρινή, με φαραωνικού τύπου ομορφιά) που διαθέτει σπάνιο μυαλό. Πάνω από όλα όμως εκτιμώ ιδιαίτερα το πόσο καλή φίλη είναι. Ακόμη και άσχημα να της φερθείς, το ξεχνάει κι όταν τη χρειαστείς, είναι εκεί: «Νόμιζες ότι δεν θα ερχόμουν…» συνηθίζει να λέει.\nΗ αδιαμφισβήτητη φωτογένειά της, που την οδήγησε αρχικά στο μόντελινγκ, δεν θα μπορούσε να περάσει απαρατήρητη από τους δημιουργούς της ασπρόμαυρης κρατικής τηλεόρασης της δεκαετίας του ’70. Ο θρυλικός σκηνοθέτης Βασίλης Γεωργιάδης της έδωσε την ευκαιρία να μπει στον χώρο της υποκριτικής, ενώ ως νεόκοπη ηθοποιός έπαιξε σε δημοφιλείς σειρές όπως οι «Γιούγκερμαν», «Συμβολαιογράφος» και «Αστροφεγγιά». Δεν θα ξεχάσω τη μεγάλη επιτυχία που είχε στον ρόλο της Nταϊνα στον «Γιούγκερμαν», στην πρώτη της τηλεοπτική εμφάνιση.\nΚάπου εκεί αρχίζουν και τα πισώπλατα μαχαιρώματα από συναδέλφους της, ένθερμους αρνητές της. Δεν ήταν λίγοι αυτοί που τηλεφωνούσαν στο γραφείο παραγωγής του «Γιούγκερμαν» και της… έσερναν τα εξ αμάξης, λόγω της πρότερης καριέρας της στον χώρο του μόντελιγκ. «Η εταιρεία αναγκάστηκε να υποχρεώσει το κανάλι στο οποίο παιζόταν ο “Γιούγκερμαν” να μην μπαίνουν διαφημίσεις που είχα κάνει εγώ για να ηρεμήσουν τα πνεύματα» μου λέει.\nΗ Μιμή Ντενίση δεν θα μπορούσε να χριστεί μεγάλη σταρ, αν δεν την ακουμπούσε με το μαγικό ραβδί της και η Αλίκη Βουγιουκλάκη. Ενα καλλιτεχνικό «άγγιγμα» που τελικά οδήγησε σε ένα άτυπο παιχνίδι ανταγωνισμού. Το 1981 η πρωτόβγαλτη στο σανίδι Μιμή έχοντας πάρει το πτυχίο της από τη Δραματική Σχολή του Γιώργου Θεοδοσιάδη έκανε το θεατρικό ντεμπούτο της στον θίασο της Αλίκης, στο έργο «Τζούλια». Κατάφερε μάλιστα την Αλίκη να τη συμπαθήσει και να «δεχτεί» την εντυπωσιακή -και σχεδόν ανταγωνιστική προς εκείνη- εμφάνιση που ήθελε να έχει στη σκηνή.\n«Η Μιμή, όντας μοντέλο και με έφεση στο ακριβό ντύσιμο, φρόντισε η ίδια για τα ρούχα του ρόλου της, τα οποία… ξεφούρνισε στην Αλίκη στη γενική δοκιμή» μου λέει άτομο από το περιβάλλον της αείμνηστης εθνικής μας σταρ. «Η Αλίκη είδε… φυσιολογικό ότι η Μιμή ως πρώην μοντέλο ήθελε να είναι ελκυστική και δεν της χάλασε το χατίρι. Αλλωστε η Μιμή δεν είχε το δικό της ξανθό, ναζιάρικο στιλ». Που να ‘ξερε η Αλίκη τι την περίμενε…\nΣε λίγα χρόνια η Μιμή Ντενίση όχι μόνο θα γινόταν θιασάρχισσα, αλλά και το αντίπαλον δέος της. Θυμάμαι, προς τα τέλη της δεκαετίας του ’80 η Μιμή γέμιζε τόσο ασφυκτικά το θέατρο Βρετάνια που η Αλίκη δεν μπορούσε να το… χωνέψει. Λεγόταν δε τότε ότι… έστελνε κατάσκοπο για να δει την κίνηση στο θέατρο της Ντενίση, αφού δεν το πίστευε ότι συγκέντρωνε τόσο πολύ κόσμο όσο κι εκείνη.\nΤο μεγάλο χαστούκι όμως της «ντίβας» Μιμής Ντενίση προς την «εθνική σταρ» δόθηκε το 1991, όταν η πρώτη πήρε στον θίασό της τον Δημήτρη Παπαμιχαήλ. Γνωρίζω από πρώτο χέρι πως το προξενιό για τη συνεργασία το έκανε η παραγωγός Ανθή Τούμπη και η Μιμή έπεισε τον Παπαμιχαήλ να αδυνατίσει δέκα κιλά για να είναι κομψός μαζί της στη σκηνή.\nΑπό τα πρώτα χρόνια της καριέρας της ως ηθοποιού η Μιμή Ντενίση έδινε συνεντεύξεις στα περιοδικά της εποχής, που συνήθως την έκαναν κι εξώφυλλο («Ρομάντσο», «Βεντέτα» κ.ά.), και τα έλεγε έξω από τα δόντια. Ενα χρόνο πριν παίξει με την Αλίκη σε σχετική ερώτηση είχε δηλώσει ότι «θίασοι συγκροτούνται όχι για να ικανοποιηθούν οι ανάγκες του έργου, αλλά οι κάθε είδους σχέσεις, όπως οι φιλίες και οι συζυγικές απαιτήσεις». Το ίδιο ωστόσο έκανε τελικά και η ίδια…\nΟ Γιάννης Φέρτης -γνωρίστηκαν στα τηλεοπτικά πλατό και παντρεύτηκαν το 1981 με κουμπάρα τη Νίκη Γουλανδρή- ήταν ο μοιραίος άντρας της ζωής της, που της έδωσε το χρίσμα της πρωταγωνίστριας στο θέατρο. «Το τέλος της κυρίας Τσέινι», «Οργισμένα νιάτα», «Αμαντέους» «Μαύρη κωμωδία» είναι μερικά από τα επιτυχημένα θεατρικά έργα που ανέβασαν μαζί.\nΩστόσο και πάλι οι… αρνητές της, που στη δεκαετία του ’80 είχαν πολλαπλασιαστεί, αναρωτιούνταν: «Αν χωρίσει με τον Φέρτη, τι μπορεί να κάνει μόνη της;» Κόντρα σε όλους, η Μιμή μετά το διαζύγιό της έγινε θιασάρχισσα και με έδρα το θέατρο Βρετάνια απέδειξε πως μπορεί να επιβιώσει θεατρικά και μόνη της. Θα πρέπει να πω πως ο Φέρτης είναι ο άνθρωπος που έπεισε την Ντενίση να ασχοληθεί με τις μεταφράσεις θεατρικών έργων, με αποτέλεσμα να έχει στο ενεργητικό της πάρα πολλές μεταφράσεις και διασκευές.\n«Με τις αρχές που έχω δεν θεωρώ κάτι πολύ σπουδαίο το ότι έχω κάνει πεντακόσια εξώφυλλα. Ούτε ότι είμαι διάσημη ή έχω βγάλει χρήματα… Θεωρώ πολύ σπουδαίο ότι έχω κάποιες γνώσεις που μου επιτρέπουν -ακόμα κι αν με εγκαταλείψει κάποιος συντελεστής- να κάνω μόνη μου τη δουλειά μου στο θέατρο» λέει η ίδια για τις ικανότητές της να μεταφράζει και να γράφει. Γεγονός που έπαιξε σημαντικό ρόλο στην παρασημοφόρησή της (το 2009) με τον τίτλο του «Ιππότη της Λεγεώνας της Τιμής» από τον Γάλλο πρεσβευτή στην Αθήνα.\nΤο 1989 το όνομά της απασχόλησε τα media λόγω του ερωτικού δεσμού της με τον πολιτικό του ΠΑΣΟΚ Αντώνη Τρίτση. Ενα φλογερό ειδύλλιο που δέθηκε με επίσημο αρραβώνα στον «Αστέρα» και με προσκεκλημένους τον Γιάννη Τσαρούχη, τον Αλέξη Μινωτή, τον Ανδρέα Βουτσινά και άλλα λαμπερά ονόματα. «Ο Αντώνης ήταν ο μεγαλύτερος έρωτας της ζωής μου κι εύχομαι να ξαναζήσω κάτι τόσο μεγάλο…» δηλώνει. Δυστυχώς η ζωή έγραψε το δικό της τέλος σε αυτή τη σχέση, αφού ο Αντώνης Τρίτσης έφυγε ξαφνικά, τρία χρόνια μετά τη γνωριμία τους.\nΗ Μιμή είναι ήδη μεγάλη σταρ, έχοντας κάνει μια μεγάλη τηλεοπτική επιτυχία (τον «Θάνατο του Τιμόθεου Κώνστα» που άφησε εποχή με την υψηλή τηλεθέασή του). Είναι όμως και μια εντυπωσιακή γυναίκα που συγκεντρώνει όλα τα ανδρικά βλέμματα, και ο ξένος Τύπος αναφέρεται στην τρυφερή σχέση της με τον τότε πρόεδρο της Τσεχίας Βάτσλαβ Χάβελ.\nΗ ιδιωτική τηλεόραση σύντομα θα εκτιμήσει το ταλέντο της και το ξεκίνημα γίνεται με τους «Φρουρούς της Αχαΐας» (με την κορυφαία Αννα Συνοδινού). Θα ακολουθήσει η κωμωδία «Κάποιος να τη φυλάει» (1994), στην οποία τον ρόλο του σωματοφύλακά της παίζει ο τότε νέος ηθοποιός Απόστολος Γκλέτσος. Είναι η εποχή που η Μιμή και ο Απόστολος θα γίνουν ζευγάρι. Μια… εκρηκτική σχέση που διήρκεσε περίπου δύο χρόνια. Στο διάστημα αυτό έπαιξαν μαζί στο θέατρο (στο Ακροπόλ, το θεατρικό στέκι της από το 1994 έως το 2000) την «Αννα Καρένινα». Στο ίδιο θέατρο -απτόητη πάντα από τις κακίες που ακούγονταν για τη δουλειά της- ανέβασε άλλες δύο υπερπαραγωγές: τη «Θεοδώρα» και τη «Λασκαρίνα Μπουμπουλίνα». Στη δεύτερη έπαιζε και ο τότε νεαρός ηθοποιός Πασχάλης Τσαρούχας, ο οποίος ήταν ο… αντικαταστάτης του Απόστολου Γκλέτσου στην καρδιά της. Αυτός ο δεσμός όμως «έληξε άδοξα και δεν της άφησε καλή γεύση».\nΤο 2000 είναι μία από τις καλύτερες χρονιές της, αφού εγκαινιάζει το δικό της θέατρο Ιλίσια – Ντενίση και αποφασίζει να υιοθετήσει τη Μαριτίνα της. Η θεατρική καριέρα της χτίζεται πλέον στο δικό της σανίδι με πανάκριβες παραγωγές. Ωσπου το 2008 παντρεύεται… ξαφνικά τον δημοσιογράφο του θεσσαλικού τηλεοπτικού σταθμού ΤRT Σωτήρη Πολύζο, με τον οποίο τη συνέδεε παλιά φιλία. Ο γάμος δεν θα κρατήσει πολύ και αρκετοί θα αναρωτηθούν για ποιο λόγο έγινε. (Η ίδια τονίζει ότι η αγαπημένη κόρη της είναι η αιτία, αφού είδε στο πρόσωπό του τον ιδανικό μπαμπά).\nΤα τελευταία χρόνια η Μιμή, έχοντας προβλέψει τον ερχομό της κρίσης, έκλεισε το θέατρό της που πλέον ήταν ασύμφορο και άρχισε να ανεβάζει τις παραστάσεις της σε χώρους που παράγουν πολιτισμό. Αυτή την περίοδο παίζεται το έργο της «Η Πηνελόπη Δέλτα συναντάει τον Μάγκα» στο θέατρο του Κέντρου Πολιτισμού Ελληνικός Κόσμος.\nΟ Καραμανλής και τα κεφτεδάκια\nΗ μόρφωση για τις δύο κόρες του στρατηγού Θανάση Ντενίση (έχει μία αδελφή, τη Σοφία, καθηγήτρια πανεπιστημίου) ήταν το ζητούμενο, με σημείο αναφοράς και για τις δύο αμερικάνικο κολέγιο. Η Μιμή από μικρή είχε μεγάλη αγάπη στο θέατρο και τον κινηματογράφο, και η φωτογένειά της δεν μπορούσε παρά να την οδηγήσει προς τα εκεί.\nΣτα φοιτητικά της χρόνια (σπούδασε Φιλοσοφία) για το χαρτζιλίκι της και γιατί «πάντα ήθελε να είναι οικονομικά ανεξάρτητη», μπήκε στον χώρο του μόντελινγκ.\nΑλλοτε διαφημίζοντας τις νέες στολές της Ολυμπιακής κι άλλοτε ποζάροντας με τις δημιουργίες του σχεδιαστή-σταρ της εποχής Billy Bo, η Μιμή, που μιλούσε άπταιστα τέσσερις γλώσσες και μπορούσε να κάνει ενδελεχείς αναλύσεις γύρω από θέματα των βυζαντινών και νεοελληνικών σπουδών της, ξεχώριζε.\nΗ επιτυχία της συνδυάστηκε με εμφανίσεις σε συγκεντρώσεις της υψηλής κοινωνίας της εποχής, στην οποία κατά κάποιο τρόπο ανήκε και η οικογένεια της.\nΕ πιχειρηματίες, κοσμικοί και πολιτικοί ήταν ο στενός κύκλος της λυγερόκορμης κοπέλας που σε κάθε κοσμική έξοδό της γινόταν το θέμα συζήτησης για το εντυπωσιακό look της. Μάλιστα κέρδισε όλα τα φλας σε μια δεξίωση στο κτίριο της ΕΡΤ, που δόθηκε μετά την πτώση της χούντας, μόλις ο αείμνηστος Κωνσταντίνος Καραμανλής είχε επιστρέψει στην Ελλάδα. Ο φακός συνέλαβε τον εθνάρχη να την ταΐζει κεφτεδάκια στο στόμα…\nΟ Λάκης Λαζόπουλος και οι άλλοι…\nΗ γνώριμη καυστική σάτιρα του Λάκη Λαζόπουλου στο πρόσωπό της πολλές φορές την έχει βγάλει από τα ρούχα της. Ομως η ευφυέστατη Μιμή Ντενίση, που έχει αντιληφθεί ότι αυτή κόντρα γίνεται για… ανταλλαγή πυρών, με σκοπό να πληγεί η «κυριλέ» εικόνα της, τον αντιμετωπίζει με στάση σνομπ που μόνο εκείνη ξέρει να κρατά.\nΗ μοναδική περίπτωση που αισθάνθηκε ότι ο Λαζόπουλος το παρατράβηξε ήταν όταν πρόβαλε στην εκπομπή του κάποιες σκηνές από παλιά ταινία της (με soft ερωτικό περιεχόμενο) αφήνοντας υπονοούμενα. Η Μιμή τού έστειλε εξώδικο – το ίδιο έκανε και στους Φ. Σεργουλόπουλο και Μ. Μπακοδήμου που πρόβαλαν σκηνές από την ταινία. Εξώδικο έστειλε και στη συγγραφέα Λένα Διβάνη ζητώντας να αποσυρθεί το απόσπασμα από το βιβλίο της «Η Πηνελόπη ήταν ηλίθια» που -κατά την άποψή της- αναφέρεται υποτιμητικά στο όνομά της.\nΤο χειρότερο απ’ όλα που έχει υποστεί είναι λέξη… Parkinson, που βγαίνει δίπλα στο όνομά της κάνοντας Google search. «Πρόκειται για μια ανήθικη φήμη που βγήκε τότε που είχα πέσει από τη σκάλα. Φορούσα τακούνι-στιλέτο και ένα μακρύ παλτό, μιλούσα στο τηλέφωνο, μπήκε το τακούνι στο στρίφωμα και έπεσα. Για δεκαπέντε μέρες ζαλιζόμουν και αυτό έγινε μυθιστόρημα» λέει η ίδια.


Τι γίνεται με το αγρόκτημα της Κτηνιατρικής Καρδίτσας; - Κτηνιατρικά Νέα\nHome » Επαγγελματικά Νέα » Τι γίνεται με το αγρόκτημα της Κτηνιατρικής Καρδίτσας;\nOctober 13, 2016\tΕπαγγελματικά Νέα 2 Comments\nΜε πρόσφατη απόφαση της Συγκλήτου του Πανεπιστημίου Θεσσαλίας, αφαιρέθηκε η διαχείριση του Αγροκτήματος της Κτηνιατρικής Καρδίτσας από την ίδια την Κτηνιατρική Σχολή και δόθηκε στην Επιτροπή Αξιοποίησης της Περιουσίας του Πανεπιστημίου Θεσσαλίας! Είναι αδιευκρίνιστο τι μπορεί να συνεπάγεται αυτή η απόφαση, αλλά προφανώς η προοπτική να αποκτήσει λειτουργικό αγρόκτημα η Κτηνιατρική Σχολή απομακρύνεται!\nΗ εξέλιξη αυτή περιορίζει περαιτέρω την εκπαίδευση των φοιτητών κτηνιάτρων στο αντικείμενο των παραγωγικών ζώων, κάνοντας ένα ακόμα βήμα για δημιουργία μιας σχολής με αποκλειστικό αντικείμενο την «κτηνιατρική ζώων συντροφιάς»! Και βέβαια το αντικείμενο των ζώων συντροφιάς είναι σημαντικό, η ένστασή μας όμως θέλει να καταδείξει ότι το αντικείμενο αυτό δεν μπορεί να είναι το αποκλειστικό αντικείμενο μιας Κτηνιατρικής Σχολής. Επιπλέον, υποτίθεται ότι η Ελληνική Πολιτεία έφτιαξε την Κτηνιατρική Καρδίτσας με πρωταρχικό σκοπό να προαχθεί η σπουδή των παραγωγικών ζώων!\nΝα θυμίσουμε ότι το Αγρόκτημα της Κτηνιατρικής Σχολής Καρδίτσας βρίσκεται στο Καρποχώρι, γειτονικό χωριό στην πόλη της Καρδίτσας και έχει έκταση 500 στρεμμάτων! To αγρόκτημα παραχωρήθηκε στην Κτηνιατρική Σχολή λίγο μετά την έναρξη λειτουργίας της το 1994, με απόφαση της τότε κοινότητας Καρποχωρίου. Για την απόφαση αυτή καθοριστική υπήρξε η συμβολή του αείμνηστου κτηνιάτρου Θωμά Λαΐνα, ο οποίος κατάγονταν από το Καρποχώρι.\nΜέχρι τώρα η συμβολή του αγροκτήματος στην εκπαίδευση των φοιτητών είναι μηδέν. Ενώ είναι αδιευκρίνιστο τι έγιναν τα 600 εκατομμύρια δραχμών που δόθηκαν κατά το χρόνο παραχώρησης του αγροκτήματος, από την τότε Νομαρχία Καρδίτσας. Όπως αδιευκρίνιστο είναι πόσα χρήματα έχουν συνολικά δοθεί για την υποτιθέμενη διαμόρφωση του αγροκτήματος σε μορφή κατάλληλη για την εκπαίδευση των φοιτητών κτηνιάτρων. Αναφέρομε ότι το 2002 δόθηκαν από το Πρόγραμμα Δημοσίων Επενδύσεων 293.470 ευρώ για μελέτες κατασκευής κτιρίων στο αγρόκτημα Καρποχωρίου και 1.027.146 ευρώ για την κατασκευή τους! Να σημειώσουμε τέλος ότι όλα αυτά τα χρόνια παραγκωνίστηκαν συστηματικά οι φωνές από όσους μεταξύ των Καθηγητών της Σχολής ζητούσαν οικονομικό απολογισμό για το θέμα αυτό.\nΚτηνιατρική Καρδίτσας\t2016-10-13\nστο αγροκτημα σπαταλγθηκαν πολλα χρηματα με τις μελετες…Ως τοτε Προεδρος φωναξα πολυ σε συναντηση με τον κ Ταλιαδουρο, κ Γουργουλιανη, την Τεχνικη Υπηρεσια και τον Προεδρο του Καρποχωριου … Οσο και αν φωναξαμε με το Προεδρο του Καρποχωριου η απαντηση ηταν ορτι οι μελετες κοστιζουν και εχουμε μεσανυχτα………Μετα απο αυτο βρεθηκα σε δυσμενεια απο τη Διοικηση του Π.Θ….. αυτο σας λεει κατι?\nΤεράστιο ζήτημα και μάλιστα βλέπω πως έχουν ξοδευτεί προς άγνωστη κατεύθυνση πολύ μεγάλα ποσά!\nΠοιοί ήταν οι πρόεδροι του τμήματος που διαχειρίστηκαν αυτά τα λεφτά;; Αυτοί είναι που πρέπει να λογοδοτήσουν και μάλιστα δημόσια! Παρακαλώ συνεχίστε να ασχολείστε με το θέμα και κρατήστε μας ενήμερους!\nΣυγχαρητήρια για το θάρρος σας να δημοσιοποιήσετε ένα τέτοιο θέμα που ελάχιστοι γνωρίζουν!!\nLeave a Reply to φωτεινη αθανασοπουλου Cancel reply


ΚΟΠΗ ΠΙΤΑΣ 2022 - Μοτοσυκλετιστικός Όμιλος Πάτρας\nΟ Μοτοσυκλ/κος Όμιλος Πάτρας ( Μ.Ο.Π) κάνει την δική του “επιστροφή” στις εκδηλώσεις που φέρνουν ΟΛΟΥΣ τους μοτοσυκλετιστες πιο κοντά σε αυτό που όλοι έχουμε σαν κοινό παρανομαστή…την αγάπη για την μοτοσυκλέτα!!\nΈτσι λοιπόν θα ειναι ιδιαίτερη χαρά για εμάς η παρουσία σας στην κοπή της πίτας του ομίλου μας την ΚΥΡΙΑΚΉ 16 / 1 / 2022 στις 11:00 στον φιλόξενο χώρο του ”ΑΠΟΛΛΩΝ Hall ” στο κλειστό γήπεδο μπάσκετ του Απόλλωνα Πάτρας ( Περιβόλα / Πατρών… έξοδος περιμετρικής Γλαύκου …στρίβετε δεξιά στα πρώτα φανάρια και κατόπιν πάλι δεξιά στον κόμβο που θα συναντήσετε…μετά από 200μ…στο αριστερό σας χέρι)\nΚατά την διάρκεια της εκδηλωσης θα τηρηθούν όλα τα απαραίτητα πρωτόκολλα ασφαλείας για τον covid-19 που προκύπτουν από τις κυβερνητικές εντολές.\nΣτον χώρο της εκδήλωσης υπάρχει κλειστός χώρος που μπορεί να φιλοξενήσει αρκετά άτομα ( με τις υπάρχουσες συνθήκες λειτουργίας χώρων αναψυχής) και επίσης ανοικτος και σκεπαστός χώρος για τους επισκέπτες με πολύ μεγάλο χώρο στάθμευσης!\nΥ.Γ : παρακαλούμε ενημερώστε μας έγκαιρα για την παρουσία σας ( και αν είναι δυνατόν με ποσά περίπου άτομα) έτσι ώστε να φροντίσουμε για την άνετη και ασφαλή σας διαμονή .\nΓια το ΔΣ του ΜΟΠ\nTags: 16/01/2022, 2022, κοπή πίτας, μοπ\nPrevious PostΗΜΕΡΟΛΟΓΙΟ 2022\nNext Post[ΕΚΔΡΟΜΗ] Ι.Μ.Πανμεγιστων Ταξιαρχών Αιγιαλείας


Δωρεά χιλιάδων αντιδραστηρίων στο νοσοκομείο από τον Δήμο Δράμας - Χρονικά της Δράμας\nΑρχική Δράμα Δωρεά χιλιάδων αντιδραστηρίων στο νοσοκομείο από τον Δήμο Δράμας\nΔωρεά χιλιάδων αντιδραστηρίων στο νοσοκομείο από τον Δήμο Δράμας\nΣωστή η απόφαση αλλά θα μπορούσαν να γίνουν πολύ περισσότερα, λένε οι παρατάξεις της αντιπολίτευσης\nΣε δωρεά χιλιάδων αντιδραστηρίων για μοριακό έλεγχο PCR αξίας 27.000 ευρώ αποφάσισε να προχωρήσει ο Δήμος Δράμας με απόφαση του Δημοτικού Συμβουλίου, όπως ανακοίνωσε ο Δήμαρχος Δράμας Χριστόδουλος Μαμσάκος, σημειώνοντας ότι πρόκειται για προσφορά του Δήμου στο Νοσοκομείο και προσθέτοντας ότι οι πραγματικοί ήρωες, δηλαδή οι γιατροί, οι νοσηλευτές, η διοίκηση και όλο το προσωπικό δίνουν τον μεγάλο αγώνα.\n«Συμπολίτες μας νοσηλεύονται και δίνουν και αυτοί τον δικό τους αγώνα. Πρέπει να τον ενισχύσουμε. Με κατεπείγουσα απόφαση του δημοτικού συμβουλίου ο Δήμος μας δωρίζει χιλιάδες αντιδραστήρια προς το Νοσοκομείο μας, αξίας 27.000€. Για πρώτη φορά το Νοσοκομείο θα αποκτήσει πλήρες σύστημα PCR μοριακού ελέγχου. Θωρακίζουμε την υγεία μας. Εύχομαι καλό κουράγιο στους γιατρούς, τους νοσηλευτές μας και σε όλο το προσωπικό καθώς και στους δοκιμασμένους Δραμινούς και τις οικογένειές τους. Δεν είστε μόνοι σας. Θα βγούμε νικητές» σημείωσε ο Δήμαρχος Δράμας.\nΣημειώνεται ότι την απόφαση για τη δωρεά έλαβε το Δημοτικό Συμβούλιο Δράμας κατά τη διά περιφοράς συνεδρίασή του την Τετάρτη. Το θέμα της δωρεάς ήρθε προς συζήτηση ως έκτακτο και ψηφίστηκε από τα μέλη του Δημοτικού Συμβουλίου. Ανάλογη ήταν και η δωρεά ύψους 27.000 περίπου που αποφάσισε να κάνει όπως λέγεται και ο Δήμος Κάτω Νευροκοπίου για τη διάθεση αντιδραστηρίων στο Νοσοκομείο Δράμας.\nΣχολιάζοντας την απόφαση του Δημοτικού Συμβουλίου Δράμας στα «Χ» ο δημοτικός σύμβουλος κ. Μιχάλης Μλεκάνης από την πλευρά της παράταξης Πόλη + Ζωή, είπε ότι υπήρξε συμφωνία από την πλευρά της παράταξής του για τη δωρεά του Δήμου προς το Νοσοκομείο Δράμας, ωστόσο θα πρέπει ο Δήμος να διαθέσει περισσότερα χρήματα και να συμπαρασταθεί περισσότερο στο Νοσοκομείο που δοκιμάζεται σε αυτή την ιδιαίτερα δύσκολη κατάσταση στην οποία βρίσκεται ο νομός μας. Οι ανάγκες για τη λειτουργία μοριακού ελέγχου, βέβαια, δεν καλύπτονται, διότι η οικονομική πρόταση που έστειλε η εταιρεία προς το νοσοκομείο είναι πολύ μεγαλύτερη. Το σύστημα μοριακού ελέγχου θα πρέπει να μπορεί να λειτουργήσει ολοκληρωμένα στο νοσοκομείο. Σε κάθε περίπτωση ο Δήμος Δράμας μπορεί να καλύψει με δική του δαπάνη ότι υγειονομικό υλικό χρειάζεται το Νοσοκομείο.\nΓια το ίδιο θέμα ο επικεφαλής της παράταξης Project κ. Αλέξανδρος Τσιαμπούσης σημείωσε στα «Χ»: «Φυσικά και συμφωνήσαμε με τη δωρεά του Δήμου Δράμας, ωστόσο το μηχάνημα μαζί με τα αντιδραστήρια κοστίζει περίπου 100.000 ευρώ. Το κόστος μόνο του συστήματος μοριακού ελέγχου κοστίζει περίπου 45.000 ευρώ, σύμφωνα με την ενημέρωση της διοίκησης του νοσοκομείου. Η κίνηση του Δήμου Δράμας είναι θετική, ωστόσο η τοποθέτηση του Δημάρχου αφήνει την εντύπωση ότι η δωρεά του συστήματος ελέγχου συνολικά προέρχεται από τον Δήμο Δράμας. Αυτό δεν ισχύει. Ο Δήμος Δράμας έδωσε μόνο το 1⁄4 του ποσού που απαιτείται για τη λειτουργία του συστήματος μοριακού ελέγχου. Εμείς ως παράταξη λέμε ότι ο Δήμος Δράμας θα έπρεπε να καλύψει περισσότερες άμεσες ανάγκες σε αυτή τη φάση που βρισκόμαστε και φυσικά τα χρήματα για αυτή τη δωρεά θα έπρεπε να τα εξασφαλίσουμε από τον μηδενισμό του ποσού που ψηφίστηκε από Μαμσάκο και Χαρακίδη για την Ονειρούπολη, η οποία δεν πρόκειται να γίνει. Υπάρχουν πολλές ανάγκες στις οποίες θα μπορούσε να βοηθήσει ο Δήμος Δράμας. Για παράδειγμα στο θέμα της τηλεκπαίδευσης ενδεχομένως να υπάρχουν ακόμη και σήμερα ανάγκες για tablets. Ενδεχομένως μάλιστα, να υπάρχουν και ακόμη μεγαλύτερες ανάγκες. Τα παιδιά που πρέπει να παρακολουθήσουν τηλεκπαίδευση, έχουν στα σπίτια τους internet; Κάποια από αυτά ίσως να μην έχουν καν ρεύμα. Μήπως θα πρέπει ο Δήμος Δράμας σε συνεργασία με την πρωτοβάθμια εκπαίδευση να καταγράψει τις ενδεχόμενες ανάγκες;»\nH παράταξη «Αυτοδιοίκηση Πολιτών Δράμας» δεν συμμετείχε στη συνεδρίαση του Δημοτικού Συμβουλίου που έγινε διά περιφοράς, ωστόσο έκανε γνωστή τη θέση της προς το Δημοτικό Συμβούλιο για το θέμα της δωρεάς με την οποία συμφωνεί αναφέροντας επίσης και τα εξής: «Η υγειονομική κρίση στη χώρα παίρνει ανεξέλεγκτες διαστάσεις με την εκθετική αύξηση των βαρέως πασχόντων και των θανάτων καθημερινά από την ανεύθυνη στάση της Κυβέρνησης. Σπατάλησε οκτώ υπερπολύτιμους μήνες χωρίς να ενισχύσει το δημόσιο σύστημα υγείας με προσωπικό, υλικοτεχνικό εξοπλισμό και χρηματοδότηση.\nΗ κυβέρνηση που αρνείται από την άνοιξη να ακούσει τους νοσοκομειακούς γιατρούς, ας τους ακούσει έστω και τώρα . Επιβάλλεται άμεσα να μη χαθεί άλλος πολύτιμος χρόνος. Απαιτούμε:\n– Να προσληφθούν με έκτακτη ρύθμιση σε μόνιμες θέσεις ειδικευμένων γιατρών ΕΣΥ όλοι οι γιατροί που έχουν υποβάλλει σχετική αίτηση 2018 – 2020, χωρίς επιλογή μόνο με γρήγορο έλεγχο τυπικών προσόντων. Να επεκταθεί δηλαδή σε όλες τις ειδικότητες η πρόσφατη διάταξη Κικίλια που αφορούσε μόνο τους Εντατικολόγους και ήρθε με πολύ μεγάλη καθυστέρηση. Να εξασφαλιστεί το απαραίτητο διοικητικό προσωπικό στις ΥΠΕ και στο Υπουργείο για την ταχύτατη ολοκλήρωση των διαδικασιών.\n– Με την ίδια διαδικασία να γίνουν οι αναγκαίες μόνιμες προσλήψεις νοσηλευτικού και λοιπού υγειονομικού προσωπικού. Υπάρχουν δεκάδες χιλιάδες άμεσα διαθέσιμοι υγειονομικοί, όπως αποδεικνύεται από τις αιτήσεις για μόνιμες και επικουρικές θέσεις.\n– Να μονιμοποιηθεί το επικουρικό προσωπικό που σε πολλές περιπτώσεις άλλωστε είναι τα ίδια φυσικά πρόσωπα που κάνουν αιτήσεις για μόνιμες θέσεις.\n– Να αξιοποιηθεί και να στελεχωθεί άμεσα κάθε κτιριακή νοσοκομειακή δομή που παραμένει ανενεργή σε όλη την χώρα.\n– Να αναπτυχθούν εκτάκτως δομές περίθαλψης και σε άλλα μη νοσοκομειακά δημόσια κτίρια.\n– Να τεθεί στην απόλυτη διάθεση του κράτους υποχρεωτικά, άνευ όρων το σύνολο των δομών και του υγειονομικού προσωπικού του ιδιωτικού τομέα υγείας και να ενταχθεί σε ενιαίο κρατικό σχέδιο αντιμετώπισης της επιδημίας. Να μην προχωρήσει το αισχρό σχέδιο κυβέρνησης – ηγεσίας ΠΙΣ. Επείγον έκτακτο σχέδιο διάταξης όλων των δομών και όλου του προσωπικού δημόσιου και ιδιωτικού τομέα υγείας για την αντιμετώπιση των κρουσμάτων της επιδημίας τις επόμενες εβδομάδες, υποχρεωτικά και με απόλυτη ευθύνη του κράτους.\n– Να σταματήσει αμέσως η απαράδεκτη κατάσταση με την ιχνηλάτηση και με τις τηλεφωνικές οδηγίες του ΕΟΔΥ. Πολλά επαναλαμβανόμενα και πλήρως δωρεάν τεστ σε μεγάλο μέρος του πληθυσμού. Πλήρης τακτικός έλεγχος σε όλες τις μονάδες υγείας-πρόνοιας, μεγάλους εργασιακούς χώρους, φιλοξενίας ηλικιωμένων, κλειστές δομές ψυχικής υγείας, σε δομές προσφύγων, σε καταυλισμούς, σε σωφρονιστικά ιδρύματα. Πλήρης τακτικός έλεγχος με δωρεάν τεστ παντού».\nΠροηγούμενο άρθροΕξοπλισμό PCR για εξέταση covid απέκτησε το νοσοκομείο\nΕπόμενο άρθροΕξασφαλίστηκε χρηματοδότηση για τον νέο Παιδικό Σταθμό στην Χελμού


Ακόμη μια ήττα για την εθνική μας 89-77 απο την Φινλανδία - Athens Times\nΑκόμη μια ήττα για την εθνική μας 89-77 απο την Φινλανδία\non 5 Σεπτεμβρίου 2017 at 22:35\nΤα ψέματα τελείωσαν. Το φετινό «τρελό» καλοκαίρι των μεγάλων σκαμπανεβασμάτων, των σίριαλ, των απουσιών και των επεισοδίων, έφτασε στην κόψη του ξυραφιού. Η Εθνική Ελλάδας ηττήθηκε και από την οικοδέσποινα του Β” Ομίλου Φινλανδία (89-77) και τώρα καλείται να δείξει αν έχει καύσιμα στο ντεπόζιτό της στον αυριανό «τελικό» με την Πολωνία (17:30, ΕΡΤ1). Αν κερδίσει, θα ταξιδέψει στην Κωνσταντινούπολη για να διεκδικήσει την πρόκρισή της στα προημιτελικά του Eurobasket με αντίπαλο τον νικητή του Λιθουανία – Γερμανία που γίνεται αύριο στις 14:45. Αν ηττηθεί, θα γυρίσει πρόωρα στη βάση της και το ταξίδι στη διοργάνωση θα ολοκληρωθεί με τον πλέον οδυνηρό τρόπο και ρεκόρ 1-4 στη φάση των ομίλων.\nΟι 14 πόντοι του 37χρονου Τέμου Ράνικο (όλοι στο δεύτερο μέρος), που σε όλο το τουρνουά είχε πετύχει μόλις πέντε. Βλέπετε, ο έμπειρος Φινλανδός δεν έπαιζε ιδιαίτερα, απέναντι όμως στην Ελλάδα κλήθηκε να μπει στα παπούτσια του τραυματία Γουίλσον και μάλλον αιφνιδίασε τους Έλληνες διεθνείς που τον έστελναν ξανά και ξανά στη γραμμή των βολών για να πετυχαίνει μερικούς από τους ευκολότερους πόντους της καριέρας του. Τα 12 επιθετικά ριμπάουντ που επέτρεψε η Εθνική είναι επίσης ένας αριθμός που θα πρέπει να τους προβληματίσει, σε αντίθεση με τα 8/17 τρίποντα που ήταν εξαιρετική επίδοση για μια ομάδα που έχει δείξει ότι έχει τεράστιο πρόβλημα στο μακρινό σουτ.\nΣτην τραγική εικόνα που είχε η Ελλάδα στα τρία πρώτα δεκάλεπτα και ειδικά στο πρώτο μέρος. Η εμφάνισή τους ήταν απογοητευτική και στις δυο πλευρές του παρκέ, με αποτέλεσμα η προσπάθεια που έγινε (καθυστερημένα) στην τέταρτη περίοδο να μην αρκεί για την ανατροπή. Ας ελπίσουμε ότι τουλάχιστον θα λειτουργήσει θετικά στον τομέα της ψυχολογίας εν όψει του αυριανού αγώνα με την Πολωνία.\nΟ ενθουσιασμός των γηπεδούχων, σε συνδυασμό με την ευστοχία τους από την περιφέρεια, έβαλαν την Ελλάδα σε δύσκολη κατάσταση (16-3 στο 6′) από νωρίς. Οι ψηλοί του Μίσσα είχαν άσχημες αντιδράσεις στην άμυνα, άτσαλα τελειώματα στην επίθεση, είχαν με απλά λόγια κακή ψυχολογία. Το 24-13 της πρώτης περιόδου ήταν αποτέλεσμα των μόλις τριών καλαθιών της Εθνικής, που έκανε μεν καλή δουλειά στο μαρκάρισμα του Μάρκανεν, αλλά μέχρι εκεί. Οι Φινλανδοί κράτησαν με χαρακτηριστική ευκολία ένα προβάδισμα ασφαλείας, την ώρα που το αντιπροσωπευτικό μας συγκρότημα σκόραρε σχεδόν αποκλειστικά σε ανοιχτό γήπεδο, καθώς στο πέντε εναντίον πέντε είχε τεράστιο πρόβλημα. Ένα καλάθι του Παππά έριξε τη διαφορά στους επτά, ο Κόπονεν απάντησε με τετράποντο (!), ο Παπαπέτρου πέτυχε σουτ από τη γωνία, αλλά και πάλι ο Λίντμπομ δεν άφησε το momentum να αλλάξει πλευρά με αποτέλεσμα το 45-33 του ημιχρόνου να μοιάζει βαρύ για την Ελλάδα που είχε 11/24 σουτ, 8/16 βολές και είχε αφήσει οκτώ επιθετικά ριμπάουντ στους Φινλανδούς που έπαιζαν ισορροπημένο μπάσκετ.\nΕλπίζαμε πως στο ξεκίνημα του δεύτερου μέρους η Ελλάδα θα δείξει… κάτι. Αντ” αυτού η διαφορά μεγάλωσε κι άλλο, έφτασε τους 16 (36-54 στο 23′) και οι διεθνείς έδειχναν να βρίσκονται όχι απλά εκτός κλίματος, αλλά εκτός γηπέδου. Ένα εκπληκτικό κάρφωμα του Μάρκανεν έγραψε το 36-56, το δεκάλεπτο έκλεισε στους 15 (52-67) και τίποτα δεν άφηνε άφηνε ελπίδες για ανατροπή. Ο Μίσσας και οι συνεργάτες του αναζήτησαν λύσεις και χρησιμοποίησαν πεντάδες που δεν είχαμε δει να συνεργάζονται στο παρελθόν, πήγαν σε χαμηλό σχήμα με τον Αγραβάνη μοναδικό ψηλό και δικαιώθηκαν. Ο παίκτης του Ολυμπιακού έβαλε γκολ-φάουλ για το 60-69 και στην επόμενη φάση πέτυχε και τρίποντο για το 63-69 που ξεσήκωσε τους πάντες, με τον Παππά να μειώνει ακόμη περισσότερο (65-69 στο 34′) και την άμυνα να λειτουργεί για πρώτη φορά αποτελεσματικά. Κι εκεί που η ελπίδα είχε γεννηθεί, ο Μάντζαρης αστόχησε σε δίποντο, έκανε αντιαθλητικό φάουλ, ο πάγκος δέχθηκε τεχνική ποινή και οι Φινλανδοί είπαν «ευχαριστώ». Πέτυχαν τρεις βολές και τρίποντο, έκαναν το 65-75 στο 35′ και «κλείδωσαν» τη νίκη χωρίς να κοιτάξουν ποτέ ξανά πίσω.\neurobasketeurobasket 2017ΑντετοκουνμποΕΘΝΙΚΗ ΜΠΑΣΚΕΤ\nH ισχυρότερη 911 όλων των εποχών ! Nέα Porsche 911 GT2 RS


ΤΡΙΧΕΣ – Οι Agility Addicts θα είναι στα «Κατοικίδια Εν Δράσει 2014»\nPosted by trihes × 09/10/2014 at 14:27\nΔείτε στιγμιότυπα από τη συμμετοχή τους στον πρώτο επίσημο αγώνα Agility στην Ελλάδα και ετοιμαστείτε να τους γνωρίσετε από κοντά αυτό το τριήμερο, 10 - 12 Οκτωβρίου στο Metropolitan Expo.\nΟ Όμιλος Ατζίλιτυ Αθήνας -με διακριτικό τίτλο Agility Addicts- ιδρύθηκε το 2013 και αποτελεί τον μοναδικό όμιλο εργασίας που ασχολείται με το κυνάθλημα του agility.\nΟι Agility Addicts έδωσαν δυνατό παρόν στον πρώτο αγώνα Agility που διοργανώθηκε στην Ελλάδα, το Σάββατο 27 και την Κυριακή 28 Σεπτεμβρίου, από τον Όμιλο Κυνοφίλων Ντόμπερμαν Ελλάδος σε συνεργασία με το Vondavid SportingDog. Ένας στους τρεις συμμετέχοντες του αγώνα (13 στα 38 σκυλιά) ήταν Agility Addict!\nΟι διαδρομές του Ιταλού κριτή Sergio Ascenzi ήταν διασκεδαστικές και παρά τις δύσκολες καιρικές συνθήκες (πολλή βροχή και τις δύο μέρες), οι Agility Addicts απόλαυσαν τους αγώνες και κατάφεραν να πάρουν ουκ ολίγες διακρίσεις:\n7 πρώτες θέσεις (μια στο Agility, τρεις στο Jumping και τρεις στο Combi),\n9 δεύτερες (τρεις στο Agility, πέντε στο Jumping και μια στο Combi),\n6 τρίτες (δύο στο Agility, τρεις στο Jumping και μια στο Combi),\n7 καθαρά run στις διαδρομές Agility,\n6 καθαρά run στις διαδρομές Jumping,\nτον τίτλο του καλύτερου νεαρού χειριστή με το μικρότερο μέλος του ομίλου μας, τον 13χρονο Γιώργο!\nΕπόμενο ραντεβού στο τριήμερο φεστιβάλ «Κατοικίδια εν δράσει», 10 με 12 Οκτωβρίου στο Metropolitan Expo στο αεροδρόμιο Ελ. Βενιζέλος, στο περίπτερο της Royal Canin όπου θα πραγματοποιήσουν επίδειξη του αγαπημένου τους κυναθλήματος.\nΟ Όμιλος Ατζίλιτυ Αθήνας (διακριτικός τίτλος: Agility Addicts) ιδρύθηκε το 2013 και αποτελεί τον μοναδικό όμιλο εργασίας που ασχολείται το κυνάθλημα του agility.\nΕίναι αναγνωρισμένος από τον Κυνολογικό Όμιλο Ελλάδος και υποστηρίζεται από τη Royal Canin.\nΓια περισσότερες πληροφορίες, επισκεφθείτε την ιστοσελίδα τους (www.agilityaddicts.gr) και τη σελίδα τους στο facebook (www.facebook.com/AthensAgilityAddicts).\nTags: agility × Agility Addicts × Sergio Ascenzi × Κατοικίδια Εν Δράσει × κυνάθλημα\nφόβος κτηνίατρος συμπεριφορά εκπαίδευση αδέσποτο παιχνίδι κουτάβι γάτα υιοθεσία αδέσποτα τρίχες νόμος παζάρι ασφάλεια γατάκι ζώα βόλτα στείρωση κακοποίηση σκύλος


Αρακάς & Δυόσμος, Simply Greek – eighteenscreen\nΑρακάς & Δυόσμος, Simply Greek\nΑρακάς & Δυόσμος, Simply Greek ποσότητα\nΚωδικός προϊόντος: EGT-6099 Κατηγορίες: Delicatessen, Αλμυρές Αλοιφές Ετικέτα: αλοιφες\nΟ δυόσμος δένει όμορφα με τον αρακά και χαρίσζει μια επίγευση υπέροχης δροσιάς σε κάθε μπουκιά. Ανακάτεψε τον με τον πουρέ πατάτας – τι ωραίος τρόπος να φάνε τα παιδιά αρακά!\nΣαν συνδοευτικό βγάζει όλη του την μαγεία με το ψάρι και ψαρικά. Μπακαλιάρος χωρίς σκορδαλιά, αλλά με Αρακά με Δυσόσμο! Με γαρίδες, μαρίδα, ψητό ψάρι, σολομό. Σαν ντιπ θα εντυπωσιάσεις τους φίλους σου όταν την σερβίρεις με κριτσίνια ή κομμένα λαχανικά. Σε ψητή πατάτα βάλε μπόλικη από πάνω για ανεβασμένες γευστικέ εμπειρίες.


Πάρτι εκατομμυρίων ευρώ στα νοσοκομεία ανακάλυψε το ΣΔΟΕ - Newsit.gr\nNewsit / Ελλάδα / Πάρτι εκατομμυρίων ευρώ στα νοσοκομεία ανακάλυψε το ΣΔΟΕ\nΠάρτι εκατομμυρίων ευρώ στα νοσοκομεία ανακάλυψε το ΣΔΟΕ\nΔημοσιεύθηκε: 23.08.2011 | 04:15\nΥπερτιμολογήσεις που φτάνουν ακόμη και στο 550% βρήκαν οι «ράμπο» του ΣΔΟΕ σε δημόσια και ιδιωτικά νοσοκομεία όλης της χώρας!\nΗ κατασπατάληση του δημοσίου χρήματος και η φοροδιαφυγή πάει… σύννεφο στα νοσοκομεία, είτε πρόκειται για ιδιωτικά είτε για δημόσια, όπως αποδεικνύουν περίτρανα οι έλεγχοι του ΣΔΟΕ.\nΟι προμηθευτές χρέωναν έως και 550% πάνω βηματοδότες, βαλβίδες καρδιάς, ορθοπεδικά μοσχεύματα, «μπαλονάκια» κι άλλες προμήθειες και όχι μόνο θησαύριζαν με χρήματα των Ελλήνων φορολογούμενων, αλλά αυτά που κέρδιζαν δεν τα δήλωναν ποτέ στην εφορία!\nΗ απάτη στηνόταν με μια νέα… πατέντα, άκρως ελληνική: τις τριγωνικές συναλλαγές. Ορισμένοι προμηθευτές νοσοκομείων εξήγαγαν τα νοσοκομειακά είδη σε τρίτες χώρες, όπου λειτουργούν offshore εταιρίες και στη συνέχεια τα εισήγαγαν και ξανά, υπερτιμολογημένα, πολλές φορές και έως 550%.\nΣύμφωνα με στελέχη του ΣΔΟΕ, οι έλεγχοι έχουν σχεδόν τελειώσει. Τις επόμενες μέρες, μάλιστα, το πόρισμά τους θα πάρει το δρόμο για τον Εισαγγελέα αφού, όπως τόνιζαν, πρόκειται για εκτεταμένο δίκτυο φοροδιαφυγής.


Πυροτέχνημα Ever Prosperous 49 βολών - Empneusi Fireworks\nΑρχική σελίδαΠυροτεχνήματαΠακέτα εναέριων πυροτεχνημάτωνΠυροτέχνημα Ever Prosperous 49 βολών\nΠακέτο με εναέρια πυροτεχνήματα και βεγγαλικά 49 βολών. Αποτελεί ιδανική επιλογή αν ψάχνετε πυροτεχνήματα για γάμο, βάπτιση, πάρτι, εκδήλωση, πρωτοχρονιά ή Πάσχα. Δημιουργήστε το δικό σας εντυπωσιακό πρόγραμμα με τα οικονομικά πακέτα πυροτεχνημάτων που διαθέτουμε για χρήση από ιδιώτες. Δυνατά ανοίγματα με χρυσά χταπόδια και χρωματιστούς πυρήνες.\nΔώστε πρώτος μία αξιολόγηση “Πυροτέχνημα Ever Prosperous 49 βολών” Ακύρωση απάντησης


ΕΔΩ ΠΕΙΡΑΙΑΣ: 07/29/09\nΑπό πότε η προσφυγή στις κάλπες είναι αντισυνταγματική;\nΑπασχολεί ακόμη τα ΜΜΕ αλλά και μέρος της κοινής γνώμης το ερώτημα αν η ομολογούμενη μεθόδευση από το κόμμα της αξιωματικής αντιπολιτεύσεως σχετικά με την εκλογή του Προέδρου της Δημοκρατίας, ώστε να οδηγήσει τη χώρα σε εκλογές τον επόμενο χρόνο, είναι συνταγματική επιλογή ή όχι.\nΠροφανώς και είναι συνταγματική οποιαδήποτε ελεύθερη προσφυγή στις κάλπες δηλαδή στη ανανέωση της γνήσιας λαϊκής εντολής οποτεδήποτε και αν αυτή γίνεται, αν δεν απαγορεύεται ρητά από το ίδιο το Σύνταγμα.\nΤο Σύνταγμα έχει δύο χαρακτήρες:\n1. Είναι ο καταστατικός χάρτης της Δημοκρατίας μας (η προφανής ανάγνωση).\n2. Είναι το σύνολο των αρχών που δίνουν το ακριβές στίγμα των ανθρώπινων, κοινωνικών και πολιτικών δικαιωμάτων των Ελλήνων (η ακριβής ανάγνωση).\nΣτο Σύνταγμα δεν επιτρέπονται λογικές νομικές παραδοχές και εξαιρέσεις (δισδιάστατη προσέγγιση). Στο Σύνταγμα υπάρχει ένα και μόνο ένα βεβαιωτικό σημείο αξιών (πολυδιάστατη προσέγγιση).\nΓια παράδειγμα, η πρόταση: «Κανένας, δεν μπορεί να στερηθεί την περιουσία του παρά μόνο για λόγους δημόσιου συμφέροντος και αφού αποζημιωθεί δίκαια» δεν αποτελεί σύνθεση προϋποθέσεων στο κείμενο κάποιου Συντάγματος.\nΑν το Σύνταγμα ήταν κάποιος (απλός) νόμος θα αναλύαμε κάπως έτσι:\n1. Δεν στερείται την περιουσία του (κανόνας).\n2. Παρά για το δημόσιο συμφέρον (θετική εξαίρεση).\n3. Με δίκαιη αποζημίωση (προϋπόθεση ή αρνητική εξαίρεση).\nΤο Σύνταγμα όμως αν και νομικό κείμενο δε ρυθμίζει στην ουσία έννομα δικαιώματα. Προσδιορίζει και βεβαιώνει την ατομική, κοινωνική και πολιτική μας ταυτότητα.\nΚατά συνέπεια δεν χωρούν στο Σύνταγμα πολλές ερμηνείες και οποιαδήποτε ενδεχόμενη λεκτική ασάφεια θεωρείται ότι είναι «σκόπιμη» αφήνοντας ελεύθερο το πεδίο δράσης στην άσκηση ατομικών ή/και συλλογικών δικαιωμάτων.\nΆρα η μη απαγόρευση από το Σύνταγμα στην αντιπολίτευση να προκαλεί εκλογές, έστω και με τη μεθόδευση που προτείνει σήμερα το ΠΑΣΟΚ, είναι όχι μόνον επιτρεπτή θεσμικά επιλογή αλλά κατ' εξοχήν συνταγματική.\nΤο ΠΑΣΟΚ δεν προσβάλλει ούτε καν διαταράσσει τους θεσμούς και τις συνταγματικές αρχές ιδιαίτερα δε καθώς έχει εξηγήσει πλήρως τη σκοπιμότητα της επιλογής του.\nΕπιπρόσθετα, η πλήρης έκθεση αυτή ενώπιων της κοινής γνώμης αποτελεί πλήρως συνταγματική πράξη και τιμά την αξιωματική αντιπολίτευση καθώς θα μπορούσε να προχωρήσει αφανώς στη μεθόδευση πρόκλησης εκλογών.\nΤα παραπάνω ήδη αναφερόμενα είναι όμως περιττά, καθώς στο άρθρο 1 του Συντάγματος αναφέρεται:\n1. Το πολίτευμα της Ελλάδος είναι Προεδρευόμενη Κοινοβουλευτική Δημοκρατία.\n3. Όλες οι εξουσίες πηγάζουν από τον Λαό, υπάρχουν υπέρ αυτού και του Έθνους και ασκούνται όπως ορίζει το Σύνταγμα.\nΕπίσης στο άρθρο 30 ορίζεται ότι:\nΔυστυχώς το πρόβλημα στη χώρα μας είναι το «γενικό ασύντακτο» της Πολιτείας μας ώστε κάθε ένας καθηγητής ή μη καθηγητής, πολιτικός ή μη πολιτικός, blogger ή μη blogger να εκφράζει μια γνώμη που βρίσκει έδαφος στη διάχυτη κρατική ανυποληψία και βάσιμη έλλειψη εμπιστοσύνης από τους πολίτες ώστε να πάρει διαστάσεις αμφισβήτησης του κύρους των διαδικασιών της Δημοκρατίας μας.\nΟι Μακρυχέρηδες και οι Ψευτοθόδωροι ή αλλιώς τα «κοπρόσκυλα» όπως θα έλεγε ο Παναγούλης υπονομεύουν την Πατρίδα μας από μέσα εδώ και πολλά χρόνια και εμείς σήμερα θερίζουμε τους καρπούς της παρακμής.\nΑναρτήθηκε από Michael Angelopoulos στις 9:51 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΈγιανε η ιστοσελίδα της Νομαρχίας Πειραιά\nΙογενούς μορφής μεταδοτική ασθένεια είχε παρουσιάσει σήμερα 29.7.2009 ο ιστοχώρος της Νομαρχίας Πειραιά.\n(βλ. Δεν ξανάγινε! Η Νομαρχία Πειραιά σκορπά διαδικτυακούς ιούς! )\nΜετά τη χορήγηση του κατάλληλου αντιβιωτικού οι επισκέπτες των ιστοσελίδων της νομαρχίας δε διατρέχουν πλέον κανέναν κίνδυνο.\nΟ νομάρχης Πειραιά Γιάννης Μίχας δεν προέβει σε σχετική δήλωση.\nΑναρτήθηκε από Michael Angelopoulos στις 6:17 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΔεν ξανάγινε! Η Νομαρχία Πειραιά σκορπά διαδικτυακούς ιούς!\nΜόλις πρόσφατα γράψαμε για τη διασπορά ψευδών ειδήσεων σχετικά με τον ιό της νέας γρίπης και το υποτιθέμενο κρούσμα του στον Πειραιά από τον κο «Ιω.Μίχα» (κατά την εφημερίδα ΕΘΝΟΣ) δηλαδή το νομάρχη Πειραιά Γιάννη Μίχα.\n(βλ. Ο Ιω.Μίχας ξανακτυπά)\nΟ νομάρχης, κατά τη συνήθη τακτική του, μέσω του ιστοχώρου της νομαρχίας Πειραιά (www.nomarhiapeiraia.gr) που έχει αναδειχθεί σε επίσημο όργανο προπαγάνδας της ΝΕ του ΠΑΣΟΚ στην πόλη αλλά και των σχετικών δελτίων τύπου που φιλοξενούνται σε ανυποψίαστα αλλά και πληρωμένα μέσα, τρομοκρατεί εσκεμμένα τους πολίτες για θέματα αρμοδιότητας της κεντρικής εξουσίας.\nΘεωρεί μάλλον ότι ασκεί αντιπολίτευση ο νομάρχης μπαίνοντας όμως στα χωράφια των καθ' ύλη αρμόδιων στελεχών του κόμματος της αξιωματικής αντιπολίτευσης υπονομεύοντας στην πράξη τόσο της πολιτικές στρατηγικές επιλογές επικοινωνίας του ΠΑΣΟΚ αλλά και αυτόν τον ίδιο τον πρόεδρο Γιώργο Παπανδρέου.\nΑπό την άλλη μεριά οι Πειραιώτες ψήφισαν, από αδράνεια δύο φορές, το Γιάννη Μίχα ως νομάρχη Πειραιά, φορέα εξουσίας, όργανο Δημόσιας Διοίκησης και ως αυτόν που θα πρέπει να διεκδικεί όσα αξίζουν στους πολίτες και στον τόπο από εκείνους που σχεδόν καθημερινά εγκαλεί, σχεδόν υβρίζει.\nΑπάντηση τις περισσότερες φορές δεν παίρνει βέβαια γεγονός που αποδεικνύει τη σοβαρότητα με την οποία αντιμετωπίζουν τις κορώνες και τις κραυγές κινδυνολογίας και καταστροφής οι αρμόδιοι.\nΓραφική φιγούρα σίγουρα θα καταγραφεί στην ιστορία του Πειραιά (μαζί με άλλες πολλές) αλλά και όλου του τόπου, που μπορεί να συγκριθεί, κατά τη γνώμη μας, μόνο με έναν άλλο νομάρχη (στη Βόρεια Ελλάδα).\nΕκείνος όμως, λίγο πριν πάρουμε την απόφαση για το blog ΕΔΩ ΘΕΣΣΑΛΟΝΙΚΗ, έριξε τους ρυθμούς, σχεδόν σιώπησε.\nΣτον Πειραιά όμως το Θέατρο Σκιών καλά κρατεί.\n«Καντεμιά» όμως και «κακό μάτι» έχει επηρεάσει γενικά τη λειτουργία της Αυτοδιοίκησης στο λιμάνι με πιο πρόσφατο σημάδι τον ιό που μεταδίδει η νομαρχία Πειραιά από τις ιστοσελίδες της.\nΔεν μιλάμε για τον ιό της παραπληροφόρησης αλλά για την απειλή (threat) που προειδοποιεί το λογισμικό προστασίας από ιούς που διαθέτουμε (antivirus) ότι υπάρχει αν επισκεφτούμε τον ιστοχώρο www.nomarhiapeiraia.gr .\n(Κάντε κλικ στη φωτογραφία για μεγαλύτερη)\nΠιθανόν να κάνει κακό στην υγεία του υπολογιστή σας και κατ' επέκταση και στη δικιά σας οποιαδήποτε επίσκεψη στις ιστοσελίδες αυτές.\nΠροσοχή λοιπόν. Εμείς σας προειδοποιήσαμε!\nΑναρτήθηκε από Michael Angelopoulos στις 12:51 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n▼ Ιουλ 2009 (20)\nΑπό πότε η προσφυγή στις κάλπες είναι αντισυνταγμα...\nΔεν ξανάγινε! Η Νομαρχία Πειραιά σκορπά διαδικτυα...